text:
Pamodi ki Tistimunhas di Jeová ka ta toma sangi?
Kuzas ki ta fladu sobri nos
Ta fladu: Tistimunhas di Jeová ka ta toma ramedi i nen es ka ta seta tratamentu di saúdi.
Verdadi: Nu ta djobe midjór tratamentu di saúdi pa nos i pa nos família. Óras ki nu sta duenti, nu ta djobe un bon dotor ki ta faze tratamentu i operason sen uza sangi. Nu sabe ma medisina midjora txeu. Si nu repara, nu ta odja ma gósi, kes fórma di tratamentu sen sangi ki kriadu pa djuda Tistimunhas di Jeová, sta ta uzadu pa djuda tudu algen. Na txeu país, un algen ki sta duenti pode skodje ka toma sangi pa libra di alguns prigu sima duénsa, prublémas pamodi reason di korpu ô pamodi algun fadja.
Ta fladu: Tistimunhas di Jeová ta kridita ma fé pode kura duénsas.
Verdadi: Nu ka ta faze kura através di fé.
Ta fladu: Si bu ka toma sangi, bu ten ki paga más txeu pa faze otu tipu di tratamentu.
Verdadi: Kes tratamentu di saúdi sen uza sangi é ka karu. *
Ta fladu: Txeu Tistimunha di Jeová i kriansas ta móre tudu anu pamodi es ka ta toma sangi.
Verdadi: Kel ideia li ka ten fundamentu. É normal médikus faze tratamentu difísil, sima operason na korason, na osu i transplanti di orgons, sen uza sangi. * Un algen grandi ô un kriansa ki sta duenti ki ka toma sangi, ta kustuma rekupera faxi i ti midjór ki kes algen ki toma sangi. * Di tudu manera, ningen ka pode fla ku sertéza ma un algen ta móre si el ka toma sangi ô ma el ta skapa si el toma sangi.
Pamodi ki Tistimunhas di Jeová ka ta toma sangi?
Kel-li é un asuntu ki ten más aver ku relijion di ki medisina. Bíblia ta fla klaru ma nu ka debe toma sangi. (Génesis 9:4; Levítico 17:10; Deuteronômio 12:23; Atos 15:28, 29) Tanbê, pa Deus, sangi ta reprizenta vida. (Levítico 17:14) Pur isu, nu ka ta toma sangi pamodi nu ta obi ku Deus i tanbê nu ta ruspeta-l, pamodi é el ki da-nu vida.
Mudansa na manera di pensa
Un bês, médikus ta atxaba ma faze tratamentu sen sangi éra mésmu kuza ki ser radikal ô mata kabésa. Má, oji kel ideia li sta ta muda. Pur izénplu, na 2004 un artigu ki publikadu na un revista, fla ma ‘txeu tipu di tratamentu ki kriadu pa djuda Tistimunhas di Jeová, ka ta dura, dipôs ta fika uzadu na tudu algen.” * Na anu 2010, un artigu na revista Heart, Lung and Circulation fla ma “tratamentu sen sangi, ka debe uzadu sô pa Tistimunhas di Jeová, má el debe uzadu ku tudu algen i na tudu tipu di operason.”
Monti médiku na mundu interu ta uza tékinikas pa faze operason difísil sen uza sangi. Kes tipu di tratamentu li sta ta uzadu ti mésmu na kes país póbri i txeu algen ki ka é Tistimunha di Jeová ta pidi kes tipu di tratamentu li.
^ par. 8 Djobe Transfusion and Apheresis Science, Volumi 33, Nu 3, p. 349.
^ par. 10 Djobe The Journal of Thoracic and Cardiovascular Surgery, Volumi 134, Nu 2, pp. 287-288; Texas Heart Institute Journal, Volumi 38, Nu 5, p. 563; Basics of Blood Management, p. 2; i Continuing Education in Anaesthesia, Critical Care & Pain, Volumi 4, Nu 2, p. 39.
^ par. 10 Djobe The Journal of Thoracic i Cardiovascular Surgery, Volumi 89, Nu. 6, p. 918; i Heart, Lung and Circulation, Volumi 19, p. 658.
^ par. 14 Continuing Education in Anaesthesia, Critical Care & Pain, Volumi 4, Nu 2, pájina 39.


c: text/html

text:
VIDEO: Menina grávida mata si kumpanheru ku facada na petu. Segundu informason divulgado pa jornal portugues, Gilson (fotu) tenta dadji na si kumpanhera, pa defende, menina da Gilson ku faka.
04h00 de madrugada des quinta fera, vizinhos obi alguen ta grita. Era um menina gravida de 4 mes, ki ta moraba ku si kumpanheru ki txoma Gilson na 1º andar de rua Dr. António José de Almeida, ki ta fika na centro histórico de Lagos na Algarve. Menina grita pamodi kelora ki è mata si kumpanheru ku um facada na petu.
Segundo jornal Correio da Manha, policia informa ma crime kontise devido violência doméstica, es fla ma es jovem caboverdiano ki morre, dja era konxedu na policia pamodi tráfico de droga.
De akordu ku kel ki mudjer konta na autoridades, de madrugada Gilson ki tinha mesmu idade ki si kumpanhera (24) e ki es ta vivia djuntu, entra na casa bebado, es komesa na discuti, mos tenta dadji na menina.
Menina konta ma è bai panha faca na cozinha, è da Gilson ku faca, primeru panha na um mo. Rapaz reage e tenta dadji nel otru bes, menina fla ma è dal ku faca na petu. Gilson kai na txon è ka risiste ferimento è morre. Mudjer ku medo, bira ta grita, vizinhos obi e txoma ambulancia. INEM parce na local, es tenta varios vez reanima rapaz, mas es ka konsigui.
Policia de Lagos txomadu es leba menina pa kadia. Na esquadra è konta kusè ki kontisi. Segundo jornal Correio da Manha, menina ki sta gravida, dja tinha fladu antis na alguns pessoas ma si mos ta dadjiba nel. Mas menina ka larga rapaz, pamodi è staba gravida.
Corpo de vítima ki morre, lebadu pa Gabinete Médico-Legal de Portimão, undi ki è sta bai fazedu autopsia.
Kazu gosi sta na ser investigadu pa Polícia Judiciária, ki staba onti de parmanhan na recolhe provas na kasa undi ki kontisi crime. Menina apresentadu na tribunal e juiz mandal pa kasa em liberdade ku termo de identidade e residência.

robotstxt: allowed

filter: keep


text:
Nutícias
Diplomata norti-amerikanu foi asaltadu na sidadi Praia. Asaltanti, konxidu pá Jovany di Tira chapéu, staba kum arma di kalibri 6:35. Tudu kontisi dentu 9 hora di sedu. Um omi di korpu diplomatiku di EUA distakadu na kabu Verde na domingo pasadu dia 21 foi asaltadu pá um indivídu armadu pertu di Kebra Kanela na sidadi Praia. Segundu informasons apuradu pá jornal a nação online, asaltanti konxidu pá Jovany di Tira
Zona di Terra Branca Riba, dja tem cerca di três simana sem água. Pesoas tem ki busca águ na kaza di otus moradoris ki mora na zona vizinhu y txeu bes es tem ki anda bai lonji pes podi inkontra es presiozu líkidu. “É falta di konsiderason ki es tem ku algén”, keli é palavras di Leontina Monteiro, un senhora ki teni fidjus na skola. Es zona ki ta fika
Agentis stá denúnsia kel kês tá konsidera ” Bandadjera” na eskuadra di trânsitu na Praia. Tem txeu prezus ki tá mandadu sês kaminhu sem antis és aprizentadus na ministeriu públiku. Tudu pamodi és é konxidus di elimentus di xefia di polísia nasional. Um grupu di agentis di eskuadra di trânsitu di Praia stá rivoltadu ku o kês tá konsidera Bandadjera total dentu di korporason. Segundu és flá tem prezus ki
Na bairu di Boa Esperança foi um dia tristi pá 30 famílias ki fika dizalojadus di sês barakas. Kâmara munisipal di ilha di Boavista romba nês domingu kerka di 30 kazas y txeu família ki djá tinha um avizu préviu y teima na fika na sês kaza fika goci dizalojadus, na rua. Ekipa di fiskalizason di autarkia y Makinas komesa romba kazas di sedu na mesmu momentu ki famílias komesa
Kuzkuz de midjo ku chocolate, kuzkuz de trigo ku mistura de “Kamoka” e Banana, é um kusa novu pa txeu caboverdianos, mas bali pena exprimenta es novus junson de sabor, na um de pratos mas típico de Cabo Verde Elisângelo Lopes, konxedu pa Nhuza, é um jovem di natural de São Tiago Maior, é ta studa na Uni-CV e é ta pertenci grupo ”KUZKUZ” abreviado “Kkz”, ki é um grupo
Odja video Alunas de 8º anu fla ma professora ta humilhas na sala de aula e ma ta das nota conforme ses cor de pele.. 2 alunas gémeas de Agrupamento de Escolas Escultor António Fernandes de Sá, ki ta fika na Vila Nova de Gaia, sta queixa de racismo de parte de um professora ki ta inxina disciplina de História na turma de 8º anu ki es irmas ta frequenta.
Texto em português O Hospital central da Praia, Hospital Dr. Agostinho Neto (HAN), é a maior unidade hospitalar de Cabo Verde. Está localizado na rua Borjona de Freitas, Plateau. É uma entidade pública, sob superintendência do Ministério da Saúde e presta serviços a uma população residente de cerca de 153.735 habitantes. HAN tem sido alvo de muitas críticas por parte da população. O diretor da instituição em causa, Júlio Andrade,
Admilson Cruz é natural de Mosteiro, ilha de Fogo. É imigra pa Portugal na Setembro de 2015 e nes momento é ta trabadja na barbearia Bemba & Gabi Barber Shop ki ta fika na Alverca. Es jovem de 29 anu, konkorri pa Concurso Nacional de Barbearia, ki é um concurso fetu a nivel nacional (ku participação de Barbearias de Portugal interu), undi ki cada barbearia pode manda até 2 barbeiro
Ku objetivu di kria un instrumentu ki ta valoriza importancia economica di Diáspora Cabo-verdiano, Cabo Verde Global Business y Câmara Municipal de Santa Maria da Feira, ku apoio institucional di Embaixada de Cabo Verde na Portugal, sta promovi “I Encontro dos Emigrantes Cabo-verdianos na Diáspora”, undi ki es sta ben reuni dia 10 de junho, na Europarque – Santa Maria da Feira (Portugal), emigrantes y fidjus di emigrantes ki ten
Vários imigrantes ki sta na diáspora, principalmente alguns ki sta na Suiça, sta revoltado ku Camara Municipal de Praia, pamodi es sta paga imposto de casa ki es konstrui na zona de Cidadela ki ta fika na Praia, mas zona ka ten agu, ka tem luz publiku e nem estrada em condison. Dja ten cerca de 17 anu ki vários caboverdianos ki ta vivi na CV e tambe imigrantes de


text:
ATUALIZASON 24/08/2016
Leo ki staba desaparecido desde dia 15 de Agosto dja atxadu e é sta dretu.
Segundo noticia divulgado pa jornal NN, Leo fla si mae ma é fugi pamodi um homi staba ta injurial. É fla ma de vez enquando hora ki é ta staba na casa el só, ta parceba la um homi jovem, ki ta rabistaba casa e ta ameaçaba el.
Mae ka sabe kenha ki kel homi li é, por isso pa protege Leo, dje muda de casa. Policia sta investiga e Leo sta ser gosi acompanhado pa ICCA de Sao Vicente.
Sao Vicente: Pedro Leonardo, konxedu pa Leo, tem 9 anu e sta desaparecido desde segunda-fera, dia 15 de Agosto. Si mae Hernaldina Fonseca, sta pidi pa kenha ki odjal pa contacta polícia ou pa liga pa si número 970 62 65
Hernaldina ki ta mora na ilha de Sao Vicente, explica na NN, ma na dia 15 de Agosto, é sai de casa pa é bai trabadja, ma si fidju fika na ses casa, ki ta fika na zona de Monte Sossego. Kantu Hernaldina volta pa casa, staba tres hora de tarde, porta staba encostadu e nun sinal de si fidju Leo.
Es mae sta desesperadu na busca si fidju, é sta atxa ma si fidju fugi de casa, é fla ma criança leba si ropa e um mochila de cor preto.
É fla ma na dia ki Leo desaparece, vizinhos flal ma es odja Leo ta brinca ku um rapazinhu na rua e sabedu ma kel rapazinhu ta vive na rua, por isso es sta pensa ma Leo deve sta tambe gosi na vivi na ruas de Mindelo.
Polícia Judiciária sta investiga caso e mae sta pidi tudu alguen pa djudal, é fla ma é ka sabe kuse ki é ta faze, é xplika ma el é ka ta sota si fidju, por isso é ka sabe kual ki foi motivo ki poi si fidju fugi de casa.


text:
Bu ta gostaba di lé es artigu na %%?
Obi ku Deus pa bu vive pa tudu ténpu
Intruduson
Deus é sima un pai ki krê se fidju txeu. 1 Pedro 5:6, 7
Deus é nos Kriador i el ta preokupa ku nos. Sima un pai ki sabe txeu ta inxina se fidjus ku amor, Deus tanbê ta inxina pesoas di mundu interu, midjór manera di vive.
Deus ta mostra verdadis inportanti ki ta da-nu alegria i speransa.
Si bu obi ku Deus, el ta gia-u, el ta proteje-u i tanbê el ta djuda-u lida ku prublémas.
Alén di kel-li, bu ta ben vive pa tudu ténpu!
Deus ta fla-nu: ‘Nhos ben pa mi. Nhos obi i nhos ta fika bibu’. Isaías 55:3
Sabe más
NOTÍSIAS SÁBI DI DEUS PA BO!
Kal ki é nómi di Deus? El ta preokupa ku nos?
Manda pa otu algen
Manda pa otu algen
OBI KU DEUS PA BU VIVE PA TUDU TÉNPU
Kabuverdianu
Obi ku Deus pa bu vive pa tudu ténpu – Intruduson
https://assetsnffrgf-a.akamaihd.net/assets/m/1102011098/univ/art/1102011098_univ_sqr_xl.jpg


text:
Diplomata norti-amerikanu foi asaltadu na sidadi Praia.
Asaltanti, konxidu pá Jovany di Tira chapéu, staba kum arma di kalibri 6:35. Tudu kontisi dentu 9 hora di sedu. Um omi di korpu diplomatiku di EUA distakadu na kabu Verde na domingo pasadu dia 21 foi asaltadu pá um indivídu armadu pertu di Kebra Kanela na sidadi Praia.
Segundu informasons apuradu pá jornal a nação online, asaltanti konxidu pá Jovany di Tira chapéu, staba kum arma kalibri 6:35 undi kê poi diplomata el na kabesa y tomal sê telemóvel.
Más é foi interompidu pá um agenti di polísia nasional ki staba à paizana pertu di lugar undi kontisi asaltu. Jovany di 20 anu foi prezu pá és agenti di polísia nasional y lebadu pá eskuadra di Txada Santo Antônio.
É aprezentadu na tribunal di komarka di Praia Pá sê primeru interogatóriu, Jovany djá lebadu pá kadia sentral di Praia pá aguarda julgamentu na prizon preventivu.
“A Nação/ DYPK”


text:
Kuzkuz de midjo ku chocolate, kuzkuz de trigo ku mistura de “Kamoka” e Banana, é um kusa novu pa txeu caboverdianos, mas bali pena exprimenta es novus junson de sabor, na um de pratos mas típico de Cabo Verde
Elisângelo Lopes, konxedu pa Nhuza, é um jovem di natural de São Tiago Maior, é ta studa na Uni-CV e é ta pertenci grupo ”KUZKUZ” abreviado “Kkz”, ki é um grupo dinâmico y kultural, ki ta kredita ma es é pioneiru na inovason dez prato di noz terra. Desde 2011 ki es grupo di jovens di Cidade de Pedra badejo, conselhu Santa Kruz, sta fazi txeu inovason ku kuzkuz.
Na grupo Kuzkuz, tem cerca di 40 y tal jovens, maioria sta na Cabo verde e y alguns sta na diáspora. Es é ten kuase tudu idade de 20 y tal anu, ninhum ka txiga 30 inda.
Elisângelo konta DYPK, ma grupo surgi di um forma ingrasadu. Komu es gosta di pratika desportu, es tinha hábito dipos de trena, konsumi kuzas doci txeu, y leti kondesadu ku bolacha foi um di kuzas ki mas es ta kumeba. Um dia staba noti es ka atxa leti kondesadu ku bolaxa ntom es bai fazi Kuzkuz. Apartir di la, Kuzkuz vira ses kumida preferido pa das força dipos de pratica exercicios fisiku. Es jovem fla ma na decorrer de tempo, es kaba pa mistura farinha de trigo ou farinha de midjo ku otus alimentos.
Nome Kuzkuz foi pratikamenti populason ki dâs, dipos ki es bira ta faze sucesso ku ses receita na ses zona. Grupo dja participa ku ses Kuzkuz inovador, na um feira di alimentos ki foi realizadu na liceu di ses concelho, na “Escola Secundária Alfredo da Cruz Silva”, undi ki grupo sai ku um troféu di midjor ideia apresentadu, e es anu tambe es participa na feira “Santa Cruz na Capital”, ki fazedu na Plateau, Praia.
Tipos di Kuzkuz ki es ta fazi:
Kuzkuz de farinha (Midjo/Trigo) ku:
Papaia;
Xukulati;
Abakati;
Ananás;
Kamoka terra;
Banana;
Banana juntamenti ku Kamoka;
Pinhom;
Cocu;
Cereais;
Leti kondesadu;
Xukulati juntamenti ku Banana;
Es jovens ki tambe ta faze trabadju comunitário sima limpeza de ses zona, es deseja ser max dinamiku, max cultural es kré bira um grupo ki ta realiza teatro. Tambe ses objetivu é konsigui um stander na espaço di rua pedonal di Palmarejo djuntu Uni-CVE, pa es pode divulga asi mas ses trabadju.
Elizângelo, xplika, ma grupo sta mesti apoio pa regista ses empresa, pamodi desde 2011 ki es sta na fazi es trabadjo e inda es ka é ofisializadu.
Lema des grupu “Kuzkuz”, é: ”Irmons ki sempri fazi kuzas konscienti Y não di kez ki ta iludi menti.”
Facebook >> Kuzkuz


text:
Lígia Fonseca responde jornalistas sobre deklarason ki PM José Maria Neves faze, undi ki ê fla ma “primera dama ka debi mete e nem fala sobre assuntu relacionadu ku política internu di país, pamodi ma ela ka é um agente di política e nem é ka foi eleita.”
JMN fla keli dispos ki na um entrevista primera dama di Cabo Verde,fla ma ela ê a favor di um estatutu special pa esposa di Presidente di República.
Onti terça fera, Lígia Fonseca ki ê mudjer di Presidente di República,reage sobre afirmason di PM,e ê fla ‘ n deve mete na política internu di país pamodi mi ê um cidadã ki sta diariamente na frente ta luta pa vários kausas politiku e social.
Ê afirma “Ami é um cidadã e ka nhos skeci ma n foi primeru bastonária di Ordem di Advogados di Cabo Verde e n ten stado frente di vários lutas social nes país”.
Primera dama inda afirma ” tudu alguen ten diretu na dâ opinion e cidadons é agentes polítikus ki ta mete na politica na sentido di kontribui pa konstruson di Nason. Diretu a opinion e liberdade di expresson é um princípio fundamental di stadu demokrátiku e ka ten democracia si ka ten diretu a expreson”.
Lígia Fonseca, promete ma ê ta kontinua na ser sempre um voz “activo e firme”.
Marido di Lígia, Presidente di Repúblika, tambe reage Indiretamente sobre es assuntu.
Dispos di afirmason ki PM dâ sobre si esposa Jorge Carlos Fonseca publika es texto na Facebook:
“Pa txeu amigos ki sta pidi pan reage a certus atitudes e certos gestos pouco dignos,n ta fla keli : desusperu nunka foi bom conselheru; mutu menus desuspera faxi.
Desusperu di atitude pode leba a actos desusperadus e kes li, normalmente, ta dâ resultados desastrosos. Em kuase tudu na vida.
Por issu nu ta kontinua sempre ta luta e ta enfrentâs ku koragem e ku tranquilidade.
Um koragem tranquilo, sereno e inteligente. Porém, firme, sempre.”


text:
Noticias Cabo Verde
Cabo Verde recebi onti segunda-fera, visita di um especial di Nações Unidas sobre direito a habitação digno. Ku es visita especialista independente di direitos humanos, Leilani Farha, krê sabe ki conquistas e kual ki é desafios ki país sta passa pa realiza direito a casa digno pa populason e pa é sabe, si sa ta houve discriminação nes contexto. Es especialista di ONU fla “Irei prestar especial atenção à situação das
Tentativa de assassinato de José Luís Neves provoca demison na PN Polícias dja podu kulpa ma foi pamodi ses falta di protesson ki bandido konsigui faze atentado na fidju di primeru ministro. Alguns homis importante di PN dja foi demitido e próximu passo é muda guarda-costas di primeru-ministro. Tentativa de assassinato de José Luís Neves, fidju di primeru-ministro José Maria Neves, dja komesa na kauza consequência dentru di Polícia Nacional.
@s).. 2 indivíduos encapuzado e ku armas di fogo na mô, es invadi, na madrugada di sábado pa domingo, um casa na bairro di Ponta D`Água, na cidade di Praia, e es agredi violentamente Clair Teixeira, na presença di si mudjer ku si quatro fidju. Clair conta ma, por volta di 1h di madrugada, kantu es tudu djes staba na durmi, 2 alguen encapuzado rabenta porta e es entra na
Polícia de Deli emiti um aviso pa Secretário de Estado de Recursos Humanos di Índia, Shashi Tharoor, de 57 anu,ki era també ex-subsecretário-geral di ONU. Es aviso sta relacionado ku um investigason ki sta fazedu sobre morte di si mudjer, Sunanda Pushkar (na foto) di 51 anu, ki mori na sexta fera ki passa dia 17 di Janeru. Nes mesmu investigason, també interrogado Cônsul Honorário de Cabo Verde na Índia,
Praia: Dja komesadu na fazedu primeru faze di obras ki sta ben urbaniza completamente tudu zona di Kebra Canela. Es obra sta ben kusta 120 mil conto, trabadju dja sta na komesa na ganha forma ku instalason di redes di agu, esgoto e di electricidade e bera di mar sta ben ser calcetadu. Na proximu semana ki sta ben ta komesadu ku calceta txon di kel zona ki sta ben
@s)..Foi anunciadu pa governo ma gosi é proibido bendi es alimentus e bebidas dentru di scola públiku (e nem na um distancia di 200 metros em volta di scola).. Kel novu lei li é pa bebidas e alimentos di baixo valor nutricional ou kusas di kumi ou di bebi ki ta poi em risco saúde alimentar.Si ki Conselho de Ministros (CM) dicidi, komunicadu pa ses porta-voz, Démis Lobo Almeida. Es
STA PIDIDU TXEU DINHERU Transmison di jogus di CAN na telivison di Cabo Verde sta em risco Emanuel Moreira ki é Presidente di Conselho di Administrason di RTC, fla ma custos sta mutu altu, e ti gosi inda es sta na negocia ku parceiros. Inda ka sta konfirmadu si ta transmitidu Campeonato Africano das Nações (CAN 2015), ki ta komeça otra manhan, sábado, 17 di Janeru. Emanuel Moreira fla ma
Governo decreta luto de 2 dias a partir di zero horas des terça-feira, devido a Naufrágio di Navio Vicente. Governo de Cabo Verde decreta luto nacional de 2 dias em memória di vítimas di naufrágio di Navio Vicente, di companhia Tuninha,ki kontici na quinta-fera,8. Di acordo ku Gabinete de Comunicação di Governo, luto nacional komeça a partir di zero horas des terça-fera e ta termina na quarta-fera, 14, meia-note. Mesmu
ES BISPO DI SANTIAGO STA BEN SER PRIMERU CARDEAL DI CABO VERDE NA VATICANO Papa Francisco anuncia hoji durante um cerimonia,na Roma, ma dje skodji 20 novu bispos pa ser cardeal na Vaticano. Bispo di Diocese di ilha di Santiago (na foto), Dom Arlindo Gomes Furtado ku kes otru 19 ki skodjedu ki sta ben di 13 paíz, es ta ben recebi txapeu vermelho, na um cerimonia ki ta realizadu
@s)..Keli é segundu parte di apoio ki governo Angolano manda pa djuda desalojados di Tchan (Chã das Caldeiras).Navio ben ku 408 toneladas di carga, grande parte é material di konstruson. ODJA video >


text:
Na bairu di Boa Esperança foi um dia tristi pá 30 famílias ki fika dizalojadus di sês barakas.
Kâmara munisipal di ilha di Boavista romba nês domingu kerka di 30 kazas y txeu família ki djá tinha um avizu préviu y teima na fika na sês kaza fika goci dizalojadus, na rua.
Ekipa di fiskalizason di autarkia y Makinas komesa romba kazas di sedu na mesmu momentu ki famílias komesa trá ses kuzas dentu kaza, um kazu ki stá tem txeu reason positivus y negativus na redi sosial.
Txeu alguém stá a favor dês inisiativa, dja ki sima és stá flá, pisoas risebi avizu préviu pá dexa residênsia klandistinu ki stá serba rombadu más má simplesmenti és nega kumpri prazu.
És stá difendi inda má maioría dês pisoas tem kaza y até predius na sidadi Praia y na interior di Santiago y kes tá bem pá Boa vista pá konstrui bairus klandistinus.
Otus ki manifesta kontra és atitudi di kâmara munisipal konsidera má demolison é um atitudi dezumanu dja ki ka dadu otu alternativa pá kes família ki goci ka tem undi bai.
És fla inda mê papel di kâmara munisipal fiskaliza konstruson di kazas antis di fazi, dipôs pá bem romba é viola um direitu di família di tem habitason.
Polísia Nasional també stevi na lugar pá garanti seguransa dja ki staba um Klima di revolta.
Diminuison di bairu di barraka stá fazi parti di um projetu di autarkia boavistense di reklalifikason di bairu ku estrutura urbanístiku undi tá tem tudu kondisons di arruamentu , agu, saneamentu pá moradoris podi vivi ku dignidadi.
“Cabofree/ DYPK”


text:
KAPÍTLU 2
Bíblia é un livru ki ben di Deus
1, 2. Pamodi ki Bíblia é un grandi prezenti ki Deus da-nu?
IMAJINA ki un amigu da-u un prezenti ki bu ka sta speraba. Modi ki bu ta xinti? Bu ta tene gana di abri-l i bu ta fika kontenti pamodi el lenbra di bo. I dipôs bu ta fla-l obrigadu.
2 Bíblia é un prezenti ki Deus da-nu. El ta fla-nu kuzas ki nu ka ta atxa na ninhun otu lugar. Pur izénplu, el ta fla-nu ma Deus kria Séu ku Téra i el kria primeru ómi ku primeru mudjer. El ta da-nu prinsípius ki pode djuda-nu óras ki nu sta ta pasa pa prublémas. Na Bíblia nu ta prende modi ki Deus ta ben kunpri se promésa di faze Téra bira un lugar midjór. Bíblia é un grandi prezenti di Deus!
3. Sima bu ta ba ta studa Bíblia, kuzê ki bu ta prende?
3 Sima bu ta ba ta studa Bíblia, bu ta odja ma Deus krê pa bu bira se amigu. Kantu más bu ta prende sobri el, más fórti nhos amizadi ta bira.
4. Ki informason sobri Bíblia ta dexa-u spantadu?
4 Bíblia dja traduzidu na más di 2.800 língua i bilhons di kópia dja inprimidu. Na kada 100 algen na mundu ten más di 90 ki ta pode lé Bíblia na ses língua. I kada simana más di un milhon di algen ta ranja un Bíblia! Ka ten ninhun otu livru ki ta konpara ku Bíblia.
5. Pamodi ki nu pode fla ma Bíblia ‘ben di Deus’?
5 Bíblia ‘ben di Deus.’ (Lé 2 Timóteo 3:16.) Má alguns algen ta pensa: ‘Si é ómis ki skrebe Bíblia, nton modi ki el ben di Deus?’ Bíblia ta responde: ‘Ómis pâpia di párti di Deus sima es giadu pa spritu santu.’ (2 Pedro 1:21) É sima si bu avó pidi-u pa bu skrebe-l un karta. Kel karta é di kenha? É di bo ô di bu avó? É klaru ki é di bu avó. Di mésmu manera, Autor di Bíblia é Deus, i nau kes ómi ki el uza pa skrebe-l. Deus gia-s pa es skrebe se pensamentus. Bíblia é própi ‘palavra di Deus’. — 1 Tessalonicenses 2:13; djobe párti PRENDE MÁS nu 2.
BÍBLIA KA TEN NINHUN ÉRU
6, 7. Pamodi ki nu pode fla ma tudu pártis di Bíblia ta konbina ku kunpanheru?
6 Pa skrebe Bíblia di komésu pa fin leba más di 1.600 anu. Kes algen ki skrebe Bíblia ka vive na omésmu ténpu. Alguns tinha skóla i otus ka tinha. Pur izénplu, un di es éra dotor. Otus éra agrikultor, piskador, pastor, proféta, juís i rei. Mésmu ki kes skritor éra diferenti, tudu pártis di Bíblia ki es skrebe ta konbina ku kunpanheru. Bíblia ka ta fla un kuza na un kapítlu pa dipôs el fla otu kuza na kel otu kapítlu. *
7 Kes primeru kapítlu di Bíblia ta splika modi ki prublémas kumesa na mundu. I kes últimu kapítlu ta fla-nu modi ki Deus ta ben rezolve prublémas di mundu óras ki el faze Téra bira un paraízu. Bíblia ta fala di milharis di anu di stória di ómis na mundu i el ta mostra ma Deus sénpri ta kunpri kel ki el promete.
8. Da izénplus ki ta mostra ma Bíblia é izatu óras ki el ta fala sobri siênsia.
8 Bíblia ka skrebedu pa inxina siênsia ô pa ser un livru di skóla, má kuzê ki el ta fla sobri siênsia ka ta fadja. I é kel-la ki nu ta speraba di un livru ki ben di Deus. Pur izénplu, livru di Levítico ten instruson ki Deus da israelitas di kuzê ki éra pa es fazeba pa ka dexaba duénsa spadja. Kel-li skrebedu mutu antis di pesoas sabe modi ki mikróbius ku vírus ta pasa duénsa. Bíblia sta sértu óras ki el ta inxina ma Téra ka ten nada pa susti-l. (Jó 26:7) I kantu kuazi tudu algen ta atxaba ma Téra éra planu, Bíblia dja flaba ma Téra éra rodóndu. — Isaías 40:22.
9. Kuzê ki onestidadi di kes ki skrebe Bíblia ta djuda-nu ntende?
9 Óras ki Bíblia ta fala di stória, el é sénpri izatu. Má txeu livru di stória nen sénpri é ka izatu pamodi ses skritor é ka onéstu. Pur izénplu, txeu bês es ka ta skrebeba óras ki ses nason perdeba géra. Má, skritoris di Bíblia éra onéstu mésmu óras ki ses nason ta perdeba géra. Tanbê es skrebe sobri ses éru gravi. Pur izénplu, na livru di Números, Muizes ki é un di kes ki skrebe Bíblia, fala di se éru i di modi ki Deus kastiga-l pa kuzê ki el faze. (Números 20:2-12) Nu ta odja ma Bíblia ben di Deus pamodi se skritoris éra onéstu. Kel-li ta mostra ma nu pode kúnfia na Bíblia.
UN LIVRU KI STA XEIU DI BONS KONSEDJU
10. Pamodi ki ti inda konsedjus di Bíblia ta djuda-nu?
10 Bíblia ‘ben di Deus i el ta sirbi pa inxina, pa koriji, pa poi kuzas na kaminhu’. (2 Timóteo 3:16) Ti inda konsedjus di Bíblia ta djuda-nu. Pamodi? Pamodi é Jeová ki faze-nu, nton el ta ntende kuzê ki nu ta pensa i kuzê ki nu ta xinti. El konxe-nu midjór di ki nos nu konxe nos kabésa, i el krê pa nu ser filís. El sabe kuzê ki é bon i kuzê ki é mau pa nos.
11, 12. (a) Ki bons konsedju Jizus da na livru di Mateus kapítlus 5 ti 7? (b) Kuzê más ki nu pode prende di Bíblia?
11 Na livru di Mateus kapítlus 5 ti 7, nu ta atxa bons konsedju ki Jizus da. Konsedjus sobri modi ki nu pode ser filís, modi ki nu debe trata kunpanheru, modi ki nu debe faze orason i ki inportánsia dinheru debe ten na nos vida. Dja ten 2 mil anu ki el da kes konsedju li, má simé es ten valor i es ta djuda-nu oji.
12 Na Bíblia, Jeová tanbê ta inxina-nu prinsípius ki ta djuda-nu ten un família filís, ser un bon trabadjador i vive na pas ku kunpanheru. Ka ta nporta ken ki nos é, undi nu ta mora ô ki prublémas nu ten, prinsípius di Bíblia pode djuda-nu sénpri. — Lé Isaías 48:17; djobe párti PRENDE MÁS nu 3.
BU PODE KÚNFIA NA PROFESIAS DI BÍBLIA
13. Kuzê ki Izaías flaba ma ta kontiseba ku sidadi di Babilónia?
13 Monti profesia di Bíblia dja kunpri. Pur izénplu, profesia di Izaías flaba ma sidadi di Babilónia ta sérba distruídu. (Isaías 13:19) El mostra tintin pa tintin modi ki kel-la ta kontiseba. Sidadi di Babilónia tinha portons grandi i un riu pa proteje-l. Má Izaías fla ma riu ta sekaba i ma portons ta dexadu abértu. Trópas inimigu ta entraba na sidadi sen géra. Izaías tanbê fla ma un ómi ki txomaba Ciro ta distruíba Babilónia. — Lé Isaías 44:27–45:2; djobe párti PRENDE MÁS nu 4.
14, 15. Modi ki profesia di Izaías kunpri?
14 Dipôs di 200 anu ki kel profesia li skrebedu, trópas ataka Babilónia. Ken ki staba ta kumánda kes trópa? Sima profesia dja flaba, éra Ciro rei di Pérsia. Má kes trópa di Ciro ta konsigi entraba na Babilónia sima proféta Izaías dja flaba?
15 Gentis di Babilónia staba na un fésta grandi na kel noti ki es atakadu. Es staba ta xinti suguru pamodi ses sidadi tinha paredis altu i fórti i un riu pa proteje-s. Fóra di sidadi, Ciro i se trópas koba un vala pa disvia agu di kel riu. Kantu agu fika poku, kes trópa di Pérsia konsigi trabesa riu. Má modi ki trópas ta konsigi entraba na sidadi? Sima profesia dja flaba, portons di sidadi di Babilónia dexadu abértu. Nton, trópas konsigi entra na sidadi sen géra.
16. (a) Kuzê ki profesia di Izaías dja flaba ma ta kontiseba ku Babilónia? (b) Modi ki nu sabe ma profesia di Izaías kunpri?
16 Izaías dja flaba ma dipôs ningen ka ta ba moraba más na Babilónia. El skrebe: ‘Nunka más ningen ka ta mora la, jerason ta sai jerason ta entra, el ka ta ten algen ta mora na el.’ (Isaías 13:20) Kel-li kontise mê? Na lugar undi éra Babilónia, uns 80 kilómetru di sul di Bagdá, Iraque, nu ta atxa sô parduerus. Ti inda ningen ka ta vive la. Jeová bare Babilónia ‘ku basora di distruison’. — Isaías 14:22, 23. *
17. Pamodi ki nu pode kúnfia na tudu promésas di Deus?
17 Nu pode kúnfia na kuzê ki Bíblia ta fla sobri futuru pamodi monti profesia di Bíblia dja kunpri. Kel-li ta da-nu sertéza ma Jeová ta ben kunpri se promésa di faze Téra bira un paraízu. (Lé Números 23:19.) Sin, nu ten speransa di ‘vida itérnu ki Deus, ki ka pode konta mintira, promete dja ten txeu ténpu’. — Tito 1:2. *
BÍBLIA PODE MUDA BU VIDA
18. Kuzê ki apóstlu Polu fla sobri ‘palavra di Deus’?
18 Dja nu prende ma ka ten ninhun otu livru ki ta konpara ku Bíblia. El ta da-nu bons konsedju i el ten un monti profesia ki dja kunpri. Má Bíblia ta faze más ki kel-li. Apóstlu Polu fla: ‘Palavra di Deus é bibu i el ten puder’. Kuzê ki kel-li krê fla? — Lé Hebreus 4:12.
19, 20. (a) Modi ki Bíblia pode djuda-u sabe ken ki bo é? (b) Modi ki bu pode mostra ma bu ta da valor pa es prezenti ki é Bíblia?
19 Bíblia pode muda bu vida. El pode djuda-u sabe ken ki bo é dimé-divéra. El pode djuda-u ntende kuzas ki bu ta pensa i kuzas ki bu ta xinti na fundu di bu korason. Pur izénplu, talvês nu ta fla ma nu ta ama Deus. Má, pa nu prova ma nu ta ama-l nu meste faze kel ki Bíblia ta fla.
20 Bíblia é un livru ki ben di Deus. Deus krê pa bu le-l, pa bu studa-l i pa bu ama-l. Mostra ma bu ta da valor pa es prezenti di Deus i kontínua ta studa-l. Nton, bu ta ben ntende kal ki é vontadi di Deus pa umanus. Na kapítlu 3 nu ta ben sabe más sobri kel-li.
^ par. 6 Alguns algen ta fla ma Bíblia ka sta di akordu, má é kasí. Djobe kapítlu 7 di livru A Bíblia – Palavra de Deus ou de Homem? na purtugês, publikadu pa Tistimunhas di Jeová.
^ par. 16 Si bu krê sabe más sobri profesias di Bíblia, bu pode lé pájinas 27 ti 29 di folhetu Um Livro para Todas as Pessoas, na purtugês, publikadu pa Tistimunhas di Jeová.
^ par. 17 Distruison di Babilónia é sô un di kes profesia di Bíblia ki kunpri. Bu pode atxa informason di profesias sobri Jizus Kristu na párti PRENDE MÁS nu 5.


text:
Mensage de um seguidor de pagina..
”Bo noiti, DYPK. N’kria partiliaba un opinion en relason a kel asunto ki sta fazi manxeti na Kabu Verde ki é ” Konfison Religiozas di Membros di CRASDT”. N’ta prefire ka revela nha identidade, asi pan ka influensia opinion di kes y ki ta partisipa frente na asuntos ki ta publikadu nes pagina.
Nes ultimos dias, tema di konversa na facebook y na telejornal ten sidu « Konfison d’alguns membros di CRASDT ». Maioria di pesoas fika xokadu ku kuzas ki foi reveladu y publikadu. Ami n’le kes publikasons y akontrario di maioria di pesoas, n’nka krusifika ninhun des pamodi antis din fazi kela n’tenta imagina kuze ki tapoi um alguen a revela kes kuzas la. Em vez din ridikulariza y kondena n’tenta akumpanha y analiza es kazu.
Dipos di obi depoimento di alguns envolvidos n’kumesa intende midjor ses IDEOLOGIA RELIGIOZA y mesmo diskordando n’tenta ka marginaliza y muito menos krusifikas, pamodi no fundu « Ser Humanu » em si é tudu « Demonios ». Ninhun di nos é ka santu y di serteza ki alguns di kes ki sta ridikulariza y krusifika kes membros de CRASDT dja fazi algu pior. Si nu fladu pa nu konfesa tudu eros ki dja nu kometi nu kometi di serteza ki nu ta rekuza pamodi nu ten medo di reason di nos familiares, amigos, marido, mudjer , etc. Nos tudu nutem teliado di vidro, por iso nhos para un poku nhos pensa y tenta intendi midjor.
Kada alguen ten si IDEOLOGIA y nunka é fasil ( pan ka fla imposivel ) muda IDEOLOGIA di alguen oh di un grupo di pesoas. Membros di CRASDT sta mesti di ajuda y non di txakota oh di linxamento moral publiko, ki é ezatamente u kiten akontencimento. Sima djan tinha fladu antes, « Demonios » ten pa tudu lado, por ezemplo, a bem poku tempu, ouve skandalo ku un grupo di padres di igreja katolika ki ta abuzaba seksualmente di kriansas, no entanto, tudu iso foi kamufladu y asunto ka faladu mas nen na radio y muio menos televizon. Mesmo na Kabo Verde, dja ouve txeu rumores di padres ki dja involve seksualmente ku membros de igreja, mas tudu fika kamuflado mas 1bex. N’tene serteza absoluta ma si fose ku membros di igreja katolika ki staba envolvido, di serteza ka tinha tanto skandalo y ‘apedrejamento’.
No entantu, nta dexa ben klaro ma nha intenson é ka difendi oh inosenta ninhun di kes envolvidos. Si ouve krime, infratores ten ki ser punido justamente y non injustamente. Justisa di Kabo Verde pa un lado sta dexa ser influensiado pa opinion publika y maioria di kes opinions sta ben di Pesoas Hipokritas, y é por iso ki organismos fantasma moda ICCA( ki aben poko tempo ka konsigui evita um adolesenti di 14 anos di ser asasinado pa si pai) y CNDH( ki ta odjado so oras ki é pa distribui premios di direitos umanos ki ninguen kuazi seker katen di kriterios uzados na atribuison des premios) sta bem tenta poza di difensores di kriansas. Nos tudu nu sabi ma na Kabo Verde ma un di kes kuza ki mas ta eziste é kriansas abandonadas ki ta vivi na situasons prekarias( ago nta pergunta, undi ki kes ONG li sta ?).
So pan dexa ben klaro, ami n’ka ten nun afiliason religioza ku CRASDT y mutu menos ku membros di kel igreja la. Ami é apenas un kriston pekador sima tudu ser Humanu, y nka ta kondena sen obi y oras kin obi n’ta tenta analiza y komprendi situason, asi pan ka kori risko di krusifika inosenti, sima Jesus foi kondenado y krusifikadu.
Un di kes grandi mal di nos sosiedade é ignora kuzas y finge ma nada ka sta pasa. Foi por pura ignoransia y negligensia ki Enthany mata kes pesoas na Monte Txota. Pamodi é da alguns sinal y ninguen ka presta atenson nel y em vez diso, es ridikularizal y é kaba pa kometi kel atrosidadi. Mas, pelos vistos, nu kata prendi ku nos eros y nu ta kontinua ta krufisifika pesoas atoa sen intendi kuzas.
Antes di nu krusifika o ridikulariza, nu para nen ki for pa 1 minuto pa nu pensa y komprendi situason, pamodi tudu na vida ten 1 purkeh, nada kata kontise atoa !
Keli é nha opinion pesoal sobri kel asunto li; nhos podi konkorda oh diskorda, mas so ka nhos krusifikan pamodi inda nka kometi nun krime.”’
**Bu ta konkorda ku nos AMIGU?…Poi bu opinion sobre es assuntu
KOMENTA


text:
Nutícias
NORMALMENTE KELI TEN POSSIBILIDADE DI KONTISI MUTU POKU Um mudjer tevi 2 meninas na sexta-fera (9),ki passa. Tudu alguen présente na parto Fika spantadu ku manera ki Kes 2 krianças ben MUNDU. Bébes staba ku mô pegadu na Kumpanheru ,na momentu di nascimentu. Jenna ku Jullian nasce di cesariana na Akron General Medical Center, na Ohio, Merka,es nasce por volta di 3 hora di madrugada. Dispos ki es nace ,es
Es ata bebi Ku um nivel pa riba di média africanu, si ki um um relatório divulgadu onti revela.. LÊ Mas li> https://www.inforpress.publ.cv/sociedade-mlt/96930-angolanos-cabo-verdianos-e-sao-tomenses-sao-lusofonos-que-mais-alcool-consomem
Terrorista islamiku Boko Haram publika um novu video, undi ki é sta mostra alguns mininas raptadu na Nigeria.(odja video na link) Segundu es Terrorista fla, mininas DJA converti na islão. Na video , mostradu mininas na KANTA ,bistidu ku panos sukuru y kumpridu. Tambè 2 mininas ta ser entrevistadu , y na papia ta da pa nota, modi ki mininas sta tremi ku medu. So é ta Devolvi mininas em
CABO Verde Um Funcionário di Caixa Económica foi suspenso di si Trabadju na banku, PAMODI é sta na ser suspeitadu di abuza di konfiança di um kliente . Es Funcionário ki ta trabadjaba na Caixa Económica di Monte Sossego, na Sanvicente, foi akuzadu di invadi konta bankariu di um kliente, y é Tra di là, Mil y 700 conto, ki é mesteba pa é paga um dívida ki é tinha
Embaixador di Cabo Verde na Itália si ki fla, cabo-verdianos ki sta nes país europeu DJA adapta dretu , principalmente Kes ki txigaba la primeru, ki maior parte é mudjeres.Segundo Manuel Amante da Rosa, actualmente sta komesa na ten alguns problemas ku segundu gerason. “Kes li é alguens ki ten nacionalidade italianu, mas és ka finda studa,alguns des ta kometi ilegalidades”. Embaixador inda fla ma ten alguns alguens ki emigraba
@s)…Boa Vista: Guinienses Revolta onti sabadu, es sta pidi justiça pamodi alguen tenta mata um Homi di ses terra. Onti Centenas di guinenses tenta invadi Eskuadra di Polícia Nacional na Sal Rei- ilha di BoaVista, nes eskuadra sta presu um di suspeitu ki dâ tiro na kabeça di um di ses konterrâneo na bairru “Barraca”. Kantu Kes grupu di Guinienses li tenta invadi eskuadra ,Polícia responde ku tiro na ar.
Guentis di Chãn Gonçalves, na Ribeira Grande de Santiago, assisti onti ses Zona ta podu luz. Segundo RadioTelevison Caboverdianu (RTC), inaugurason di luz foi fetu pa chefe di Governo, José Maria Neves. Na um nota di imprensa, PM flà ma 2014 y 2015 é anus ki ta ser decisivu pa eletrifikason di país a 100 %. Sexta fera Primeru ministru tambè garanti ma apartir di próximu anu, sta ben baxadu
@s)..Electra krè pa Governo kria normas Mas efetivu pa Governo Dja informa ma djes leba na Parlamento um proposta di lei sobre es assuntu, PAMODI kel lei ki sta gosi ka sta ta qualifika roubo di energia di um forma ki ta permite um kriminalizason ki ta Djuda kaba ku es problema di furtu di energia y agu. Por isso, governo fla ma ku es novu proposta lei es krè
Sanvicente Populason Atxa ma JOVENS krè komesa na forma “GANGS” na SanVicente ,sima houve na passadu, grupos di gang ki txiga na kausa mortes. Mas Policia Nacional Atxa ma kela ka ten hipotsis di torna kontice nes ilha. Le Mas sobre li> http://www.asemana.publ.cv/spip.php?article99596&ak=1 (foto fonte Daivarela.blogspot)
“KA TEN NINHUM TIPO DI DISTÂNCIA KI TA SEPARA AMOR VERDADERU” Elisany da Cruz Silva di 18 anu ten 2,30 cm di altura, enkuantu ki si noivu Francinaldo da Silva Carvalho ten so 1, 66 metru. Apesar des diferença di altura entre es, Francinaldo ka tevi problema di Fika di joelhu na txon, pa pidi Elisany em kasamentu, kela kontici dispos di um passeio romantiku na praia. Kasal apaixonado Dja


text:
Nstitutu Nasional di Disenvolvimentu di Peska (INDP) atxa un novu tipo di cabala na mar di Cabo Verde, pegadu na zona di Flamengu pa um navio di peska. Diskuberta kontisi nês mês li, dipôs ki barku “Joao Baptista” piska nada menus ki seti tonelada di pelágiku, 50 metro pa fundu di mar, na kosta di ilha di S.Vicente. Técnikus di INDP, alertadu pa peska incomunm, ês kodji mostra na merkadu di pexi na cidadi di Mindelo e ês ripara ma staba la pexi di tipo Decpterus tabl pa primeru bês na agu di arquipélagu caboverdianu.
Kel pexi li, sigundu bióloga Vanda Marques, tem kuazi mesmu tamanhu di cabala pretu, ki eh kel tipo tipiku di Cabo Verde, mas tem diferença pmd ê tem rabu burmedju. “ Ti gosi kel tipo era atxadu na Atlântico este, só na parti central, na ilhas di Ascensão e Santa Helena. Na otu lado di Atlântico, na kosta merkanu, ta atxadu na Canadá, Carolina do Norte (USA), Venezuela nda na Brasil e na Argentina. Na Oceano Pacifico, ta sta na Japão, Indonésia, Austrália e Havaí. E, na Oceano Índico, é atxadu di Quénia pa East London-Africa do Sul”, si ki splikadu na um mensagem ki Nstituto Nasional di Disenvolvimetnu di Peska nvia pa jornal ASemana.
Ti gosi, INDP ka atxa razon cientifiku pa xplika prisensa di cabala Decapterus tabl na kel ladu di Atlântico li. Mas nstituto kré disenvolvi studu pa sabe mas sobre keli. Aliás, keli é mas rukursu di mar ki pode isplorado komersialmenti, nda mas na un tempu ki presu di cabala sata subi. Pa informason ki bióloga Vanda Marques da, kel (novo) cabala bendedu pa presu ki ta bendedu cabala sempre na merkadu.
Mas pa kes ki psikadoris artesanal ta fla, kela ka ta ser primeru bes ki kel tipo di pexe panhadu. Ês fla ma kel tipo di pexe ta cume kês pikinoti nvertebradu planctónikus e dja é conxedu pa homis di mar pa “cabala merkana”
ASemana


text:
PARTI 8
Ke ku mortu di Jesus signifika pa bo?
Jesus muri pa no pudi vivi. Jon 3:16
Tris dia dipus ki Jesus muri, sertus minjeris visitaba si koba i e ka ojaba nada. Jeova lantandaba ja Jesus di mortu.
Mas tardi Jesus apresenta dianti di si apostulus.
Na bardadi, Jeova lantandaba ja Jesus suma un anju puderosu, ku ka ta muri. Disipulus di Jesus ojalba oca i na bai pa seu.
Deus lantanda Jesus i fasil Rei di Renu di Deus. Daniel 7:13, 14
Jesus da si vida pa libra jintis. (Mateus 20:28) Atraves des libertason, Deus yabrinu oportunidadi di vivi pa sempri.
Jeova kuji Jesus suma Rei pa manda riba di tera. Juntu kel i na sta 144.000 jintis fiel ki lantandadu di tera pa vivi na seu. Jesus ku 144.000 na forma un guvernu justu na seu — Renu di Deus. — Apokalipsi 14:1-3.
Renu di Deus na bin torna tera un paraisu. Gera, krimi, koitadesa ku fomi ka na ten mas. Jintis na bin tene filisidadi di bardadi. — Salmu 145:16.


text:
@s)..Inda ka foi des bes ki nu ta odja um mudjer kriola na lidera banco mas importante di Afrika Hoje, dia 28 di Maio di 2015, caboverdiana Cristina Duarte kuaze faze história na Costa di Marfim, pois eh staba komu candidata pa ser presidente di Banco Africano de Desenvolvimento konxedu pa BAD, ki ta ixisti desde 1964. Si Cristina Duarte ganhaba eleison eh ta serba primeru mudjer na governa es
Krisismentu ikonómiku di Cabo Verde sa manti pa riba di 3% na próximo ano, apoiadu na turismu, kréditu privadu, aumentu di produtividadi e rikuperason di zona euro. Krisismentu di ikonómia di Cabo Verde sa manti pa riba di 3% na próximo ano, apoiadu na turismu, kréditu privadu, aumentu di pordutividadi e rikuperason di zona euro, fla Banco Africano de Desenvolvimento (BAD). Di akordu ku relatório “ Perspetivas ekonómiku na Áfrika
Cidade de Praia, 25 di maio (Lusa) – Prisidenti kabuverdianu considera hoje ki kandidatura di ministra Cristina Duarte pa presidência di Banco Africano di Desenvolvimento (BAD) pode ser un “bom ponto di partida” pa ki país pode ser “mas ousadu” na otus árias. “ ( Kandiatura di ministra Cristina Duarte) podi ser un bom pontu di partida pa ki nós nu podi ser mas ousadu na otu árias. Ami senpri


text:
STA PIDIDU TXEU DINHERU
Transmison di jogus di CAN na telivison di Cabo Verde sta em risco
Emanuel Moreira ki é Presidente di Conselho di Administrason di RTC, fla ma custos sta mutu altu, e ti gosi inda es sta na negocia ku parceiros.
Inda ka sta konfirmadu si ta transmitidu Campeonato Africano das Nações (CAN 2015), ki ta komeça otra manhan, sábado, 17 di Janeru.
Emanuel Moreira fla ma é sta confiante ma ten possibilidade di televison nacional TCV) ben transmiti jogus di Tubarons Azul , keli apesar di ki empresa sta na enfrenta alguns dificuldades devido a preço ki sta cobrado pa kumpra licenças.
“Valor ki sta pididu sta mutu altu, nos empresa e tambe Estado ka ta konsigui suporta es custos na conjuntura actual. Preço ki es sta na cobra é quatro vês mas di ki kel ki nu paga pa Copa do Mundo”,si ki Emanuel Moreira afirma. Mas é fla ma negociason ta kontinua ti últimu minutu, pa asi RTC konsigui licença pa transmiti jogus.
Primeru jogu di Cabo Verde é kontra Tunísia, sta marcado pa domingo, dia 18.
Datas di jogus di Tubaron Azul:
Tunisia x CABO VERDE (18 Hora CV) Domingo 18
CABO VERDE x RD Congo (18 Hora CV) Quinta Fera 22
CABO VERDE x Zambia (17 Hora CV) Segunda Fera 26


text:
Zona di Terra Branca Riba, dja tem cerca di três simana sem água. Pesoas tem ki busca águ na kaza di otus moradoris ki mora na zona vizinhu y txeu bes es tem ki anda bai lonji pes podi inkontra es presiozu líkidu.
“É falta di konsiderason ki es tem ku algén”, keli é palavras di Leontina Monteiro, un senhora ki teni fidjus na skola.
Es zona ki ta fika na cidade de Praia, dja dura ta passa pa problemas di falta di águ, dipos ki es podu águ es ta fika kantu dia sem el.
Ana Lopes é más um moradora ki sa ta kexa falta des líkidu: “N sta ku dor di kabesa, mas simé nten ki bai panha agu na undi ki sta y aves nen nu ka ta atxa e nu ka tem otu soluson”.
Populason di Terra Branca Riba as ta pidi pa Eletra rizolvi ses problema más rápido possível, pamodi mês sta frontadu.
Nu tenta sabe na Eletra, kual ki é motivo des falta de agu na Zona de Terra Branca, es responde ma es ka teni konhecimento di kel falta di águ li, ma tudu dia es ta manda agu pa kel zona, mas mês ta tenta ben rizolvi es problema.


text:
Turismo
Hoji dia 8 de Fevereru ta Lançadu primeru pedra de projecto pa konstrui Casino e Resort de Luxo na Djèu. Antis de lança primeru pedra, empresário chinês David Chow, ki è dono des empreendimento, ta bai apresenta es projectu na Presidente de República. E tambe è ta aproveta pa papia ku Jorge Carlos Fonseca sobre polémica ki sta pamodi krè kriadu es empreendimento. È ki antigo bastonário de Ordem de
Mesmu ku tudu keixa ki ta dadu di TACV, entre kompanhias di aviason di mundu interu es kompanhia konsideradu ma è um di kes mas seguru pa viaja. TACV entra na lista di 20 kompanhias ku mas segurança. Ki fla è specialistas di Airlines Rating ki analisa segurança di 407 kompanhias aéreos. Na ses website nu ta odja ma na pontuason di 1 ti 7 strelas ki es da na
Um funcionária de recursos humanos ki era responsavel pa faze pagamento de funcionários de Hotel RIU Touareg na ilha de Boavista, sta ser akuzada de fica durante 4 anu ta desvia parte de dinheiro de salàrio de trabadjadores de kel empresa. Es pessoa ki sta akuzadu dja foi afastada de exerce si cargo, ou de exerce kualquer outru função na kel hotel 5 estrelas de Boavista Ex-funcionária de recursos humanos
Jornal online II Fatto Quotidiano poi Kabu Verdi na lista di países qui ta da turismu sexual. Num reportagem, assinadu pa jornalista Eleonora Bianchini, bu podi lê ma keli é un fenomino ki sa kria na Ilhas. É mudjeres solteras e ocidental, rikas i di qualquer idade qui ta skodji país sima Kuba, Quénia, Jamaika e tanbé Kabu Verdi pa vivi forti imoson. Quénia, Jamaica y Kabu Verde eh ques
Praia di Santa Maria foi eleitu komu um di midjores praias afrikanus, si ki foi publikadu na TripAdvisor. TripAdvisor é um website internacional sobre viagens e turismo, undi ki alguen di mundu interu ta dâ ses opinion sobre países ki es ta visita. Praia di Santa Maria ki ta fika na ilha di Sal, foi konsideradu 10ª midjor praia di Afrika devidu a si localizadon geográfiku e tambe pamodi na
Hoji terça fera, sta ben lançadu primeru pedra pa konstrui um novu centro comercial na concelho di São Salvador do Mundo (Picos), na interior di ilha di Santiago. Ta ben fazedu um espaço comercial ku bom kondison, ku kualidade, dignidade e conforto pa comerciantes pa moradores e visitantes. Centro Comercial sta ben txoma: Centro comercial N´Guli Lança Shopping, e ta konstruidu na centro di cidade di Achada Igreja. Hoji ta
Praia: Dja komesadu na fazedu primeru faze di obras ki sta ben urbaniza completamente tudu zona di Kebra Canela. Es obra sta ben kusta 120 mil conto, trabadju dja sta na komesa na ganha forma ku instalason di redes di agu, esgoto e di electricidade e bera di mar sta ben ser calcetadu. Na proximu semana ki sta ben ta komesadu ku calceta txon di kel zona ki sta ben
@s)..” Het hele jaar door mooi weer in Kaapverdië” HOLANDESES na Ingaba tempu di CV .. “Tempu bonito durante anu interu na CABO Verde”. Artigo publikadu HOJI na jornal Holandês AD, sobre nos terra. Es skrebi:” CABO Verde sta na top 3 di paizes ki mas sta kresci na prokura pa turismo, devido a Sol, mar e dsporto náuticos di ilhas di Sal e Boavista…Na otrus ilha bu ta Aatxa
@s)..Mitu Monteiro konvidadu pa ba Brasil dâ mini-cursos di kitesurf. Es Caboverdiano ki na 2008 foi kampion mundial di kitesurf, sta ba orienta estágio na Brasil undi ki é sta ba inxina kitesurfistas brasileiros, novus manobras di kitesurf. Segundo promotores des mini-cursos es sta mesmu mutu interessadu na recebi formason di Mitu, keli devido a manera ki é tem demonstrado arte di pratika kitesurf , ki é um modalidade novu,
Kuantidade di turistas ki visita Cabo Verde entre Janeru y Março des anu kai 1,6 por cento keli komparadu ku mesmu período di 2013. Houve nes primeru trimestre di 2014, 162,468 turistas ki hóspeda na nos terra.Segundo dadus di Instituto Nacional de Estatística (INE) di CABO Verde, apesar di número di turistas baixa, dormidas aumenta 1,3 por cento pa Kuase um milhon, presizamenti 982,626. França é país di undi ki


text:
DYPK papia ku Alexandre Evora e nu pidil pa è reage sobre kriticas ki es ultimus dias varios pessoas tem fetu kontra el
Alex Evora è um caboverdiano ki ta vivi na Merca, el è um pessoa ki sempre tem kritikadu governason ki politicos caboverdianos ten fetu na Cabo Verde, na si videos ki è txeu partilhado na redes socias è ta fala sobre dificuldades ki nos pais ta enfrenta.
Mas dipos di é parce na Merca na um jantar ki presidente de partido politico PAICV, Janira Hopffer Almada teve ku jovens de Brokton,(odja video debaxu nes artigo) txeu alguem fika espantado, “Será ki Alex é di PAICV e é sa ta fingiba durante tudu es tempo?”, pois na tudu si discursos e opinions sobre Cabo Verde sempre é mostraba ser neutro, è ka mostra ma el è de ninhum partido mas es apariçon djuntu ku Janira provoka txeu duvidas. Otu alguen fika mesmo decepcionado ku el e es fla ma “Alex bende si alma” e otrus akusal de ser um “Falso profeta”, sima foi kazu di seguidor de pagina DYPK, Marcelo Patalino ki manda es mensage:
“Boa tarde/noite/ dia. DYPK.
Es mensagem e pa Alexandre Evora “O Falsu Profeta” Nes cazu “O Vira- Casaca”
Homi qi ta passa dia ta ponta dedu pa politcus i politica di Cabo Verde. Gosi ta parce na video abrasadu co Janira Hopffer Almada.
Nton tudu politicos na Cabo Verde è diabus , so Janira q-è santa ?
Sera qi Janira e unica politico/a honestu na Cabo Verde ,q-e ca corruptu o qi ca ta recebe salariu ?
Sera qi Janira ca sabe sobre negociu di Ilheu di Santa Maria coza qi bu critica ti qi cuspinhu seca na boca o sobre ajuda di desalojadus di Chao das Caldeiras i otus cazus di corrupson, etc,qi tem na CV.
Alexandre , e verdadi qi nunca n´leba bus conversas a seriu pamo qes bu bla bla , tudu qem qi sta bibu sabe.
Ate qi bu atitude li ca surpreende-m. So qi bu debe diziludi qes algem qi ta odjaba bo sima Guru. Mas nunca n´ca toma bus conversas nem como Burru , nem Guru. Pamo Burru dja trabadja pa desenvolvimentu di Cabo Verde mas qi tudu politicus qi tem na Cabo Verde. Sem Burrus Cabo Verde era mutu mas pobri.
Bu debe tem algum explicason pa bus sigidoris? Mode Janira consigi seduzi-u?
Por cauza di lem**** sima si bo, qi Africa sta sima sta.
Politicos escodjedu pa trabadja i ses trabadja mal es debe despididu, sima um doctor, professor, empregadu di meza, carpinteru , jogador , etc i mas nada.”
DYPK pergunta Alexandre Evora sobre es apariçon na jantar de presidente de partido politico PAICV
Alexandre xplika ma è bai kel jantar pamodi presidente de PAICV Janira Hopffer Almada ki konvidal alguns meses atras, devidu um amizade ki es ten de a muito tempo, pois na Cabo Verde es ta jugaba na mesmo team de basket e es forma ABC, e es anda na mesmo liceu. E tambè Janira konvidal pa agradecel pa contributo ki el Alex ten dadu pa nos comunidade.
Alexandre fla ma kel atitude de Janira li di konvidal pa es jantar è o contrario de kel ki MPD faze, pamodi MPD nunca agradecel e nem interessa pa o ki è ten fetu.
Alex fla ma è ta admira Janira pamodi ela è jovem e è primeru mudjer ki sta concorre pa ser Primeru Ministru de Cabo Verde.
Alexandre Evora dexa klaru ma è ka bai kel jantar ki dadu na Brokton pa motivos politicos, mas sim pamodi amizade ki è ten ku Janira e tambè pa comunidade, è fla: “Ami è um artesao de “Green Art” n ta faze artesanato caboverdeano”, e por isso ma è steve na kel evento tambe a konvite de organizason (comitiva de PAICV de Merca) ki konvidal pa è bai bende si produtos de artesanato e es pidil pa durante evento pa è oferece Janira um presente em nome de tudu jovens.
Alexandre Evora inda fla “Nta acredita ma caboverdeanos meste muda de mentalidade, nta abraça JHA (Janira) , nta abraça ULISSES, ami è CV”.
DYPK pergunta Alexandre, si apesar de amizade ki è ten ku Janira e sabendo ma Janira é um pessoa ligada a politika de Cabo Verde, si è ka aproveta presença de Janira na Merca pa è questiona ela sobre alguns de kes problemas de Cabo Verde ki el Alexandre tantu è ta fala na si videos.
Alexandre Evora responde: “ami nstaba la na faze exposicao. Nha foco era vende e atende publico ta agredece nha trabadjo”.
(Odja video, filmagem di 1 minutu durante jantar na Merca ki kontise dia 7 di Novembro, undi Janira (Presidente de PAICV) sta elogia Alexandre Evora pa si trabadjo de artesanato)


text:
Proposta di Governo pa aumenta IVA pa 15,5% na 2015, foi aprovadu es quarta-fera, na Parlamento ku votos di PAICV.Presidente di República, Jorge Carlos Fonseca, dja tinha fetu antis proposta pa tudu caboverdiano dâ um dia di ses salário komu solidariedade pa afectados di erupson di vulcon di Fogo, gosi ku es aumentu di IVA, djé pidi pa pensadu dretu antis di exijidu pa caboverdianos faze mas sacrifícios ki nu ka ta podi kual, pa PR, djuda deslocados di erupson debi ser fetu di manera voluntáriu e nau di manera obrigatório. É fla “Tem sempre um limite, inda mas num país sima di nos e, principalmente num contexto undi ki sta txeu desempregu e undi ki nu tevi um mau anu agrícola”.Mas pa si ladu,José Maria Neves fla ma é atxa estranhu es declarason di Presidente di República, é fla ma Jorge Carlos Fonseca, ka mostraba ma é ka staba di akordu kantu es proposta di aumenta IVA foi apresentadu. José Maria Neves fla ma pa el, ma ku es aumento di IVA, Governo caboverdiano sta mostra na comunidade internacional,ma nos nu ka ta fika sô ta estende mô pa pidi ajuda.Segundu fontes di executivo, prejuízos kauzadu pa erupson di vulcon ti gosi, dja ultrapassa 50 milhon di euros.**KOMENTA
Artigus Relacionadus
Dezembro 23, 2015
Cabo-Verdiano Morre na Angola na um Situason Stranhu
Fevereiro 16, 2017
171 individus foi presus num operason polisial fetu na praia, 39 lebadu pá tribunal
Junho 10, 2016
Odja VIDEO – Juíz Amandio Brito Confirma Konfisson De Membros de Igreja CRASDT
Janeiro 29, 2016
Cabo Verde- Ministério de Edukason dja paga salários ki staba atrazadu de 266 professores
Fevereiro 12, 2017


text:
Nha Vida Lyrics
Hoji n`odjal
Hoji n`odja homi di nha vida
Ê cenam Ku mon n`fica sima pomba perdida
N`amor bem dam razon di vivi
Bem intchi nha vida di kusa fasi
Nhas horas alegri n`krê passa Ku bó
Nhas horas tristi n`krê passa ku bó
Nha passa tempo n`krê passa ku bó
N`amor ami n`naci pam vivi ku bó
Bem pegam no mom
Bem lebam ku bó
N`krê bai na bu ragass
Refrão
Bem inxinam tudo kusa k`inda n`ka sabi
Bem lebam ku bó inxinam tudo kel ki bu prendi na vida
N`amor bem dam razom di vivi
Bem intchi nha vida di kusa fasi
N`sta raserva nha vida pa bó
N`amor ami n`naci pam vivi Ku bó
Refrão
Ó kim sta ku bó pa mim mundo ka existi màss
Ó kim sta ku bó mundo feto só di nôs dôs
2018 LyricsMatch.com - Only Lyrics, nothing else.
Contact Us


text:
LISON 10
Kuzê ki é adorason na família?
Désdi ténpu antigu, vontadi di Jeová é pa tudu família pasa ténpu djuntu, sta unidu ku kunpanheru i fika más Se amigu. (Deuteronómio 6:6, 7) Pamodi kel-li, kes família ki é Tistimunha di Jeová, ta tra ténpu tudu simana pa adora Deus. Di un manera diskontraídu, es ta pâpia di asuntus ki es ta meste i ki ta djuda-s fika más amigu di Deus. Sikrê bu ta mora bo sô, ténpu ki bu ta tra pa studa ta djuda-u fika más amigu di Deus. Bu pode faze un planu pa studa un asuntu di Bíblia ki bu krê.
É un óra pa djuda-nu fika más amigu di Jeová. ‘Si bu bira más amigu di Deus el ta bira más bu amigu.’ (Tiago 4:8) Nu ta konxe Jeová midjór si nu prende más txeu di se manera di ser i di kuzas ki el ta faze, ki sta na Bíblia. Un manera faxi di nu kumesa faze adorason na família é uza un párti di ténpu pa lé Bíblia. Si bu krê, bu pode sigi prugrama di leitura di Bíblia ki sta uzadu na runion ‘Vida i pregason’. Kada un na família pode lé un párti di Bíblia na vós altu i dipôs tudu es pode fla kuzê ki es prende.
É un óra pa djuda família fika más amigu di kunpanheru. Maridu ku mudjer, pai ku mai ku fidju, ta fika más amigu di kunpanheru óras ki es ta studa Bíblia djuntu. Dia di adorason na família é un dia di simana ki tudu algen na família ta tene gana pa txiga, pamodi el ta pô-s ta fika kontenti i ku pas na korason. Pai ku mai pode skodje un asuntu inportanti ki ses fidju meste, konfórmi ses idadi. Es pode uza asuntus di revistas A Sentinela i Despertai! ô es pode tra asuntus na internet, na jw.org. Es pode pâpia de un prubléma ki ses fidju pasa na skóla i modi ki el pode lida ku el. Tanbê es pode odja prugramas ki ta dadu na nos site JW Broadcasting (tv.jw.org) i dipôs pâpia sobri kuzê ki es prende na kel prugrama. Ô talvês nhos pode atxa sábi trena kántikus ki ta ba uzadu na runion i nhos pode toma un lanxi dipôs di adorason na família.
Tudu simana família pode uza es momentu spesial pa adora Jeová tudu djuntu. Kel-li ta djuda-s xinti alegria na studa Palavra di Deus. Jeová ta bênsua txeu kel sforsu ki es ta faze. — Salmo 1:1-3.
Pamodi ki nu ta tra ténpu pa faze adorason na família?
Kuzê ki pai ku mai pode faze pa adorason na família fika sábi pa tudu algen?


text:
Kuma ku bu ta nkara futuru?
Kondisons di no mundu . . .
na kontinua na mesmu?
na piora?
na minjoria?
KE KI BIBLIA FALA
“Deus . . . na limpa tudu larma na se uju. Mortu ka na ten mas, nin tristesa, nin cur, nin dur, pabia purmeru kusas pasa ja.” — Apokalipsi 21:3, 4, Bíblia no Crioulo da Guiné-Bissau.
KUMA KES PUDI BENEFISIAU
Bon tarbaju. — Isaias 65:21-23.
Duensas o tudu koldadi di sufrimentu ka na ten mas. — Isaias 25:8; 33:24.
Vida filis, sin fin juntu ku familia i ku amigus. — Salmu 37:11, 29.
NO PUDI NA BARDADI FIA NA KE KI BIBLIA FALA?
Sin, pelu menus pa dus rason:
Deus tene kapasidadi di kumpri promesa. Na Biblia, so Jeova Deus ku comadu di kin “ku ten tudu puder,” pabia si puder ka tene limiti. (Apokalipsi 15:3) Asin i tene tudu puder di kumpri si promesa di muda no mundu pa minjor. Suma ku Biblia fala, “Deus pudi fasi tudu kusa.” — Mateus 19:26.
Deus tene diseẑu di kumpri promesa. Pur izemplu, Jeova tene “diseẑu” di da vida pa kilis ku muri. — Jo 14:14, 15.
Biblia tambi mostra kuma Fiju di Deus, Jesus, kuraba duentis. Ke ku manda i fasiba kila? Pabia i mistiba fasil. (Markus 1:40, 41) Suma si Pape, Jesus teneba diseẑu di juda kilis ku pirsisa di ajuda. — Jon 14:9.
Pa kila, no pudi sta sertu kuma, Jeova ku Jesus misti judanu tene un futuru filis! — Salmu 72:12-14; 145:16; 2 Pedru 3:9.
PENSA NES
Kuma ku Deus na muda no mundu pa minjor?
Biblia ruspundi es purgunta na MATEUS 6:9, 10 ku DANIEL 2:44.
SIBI MAS
BON NOBA KU BIN DI DEUS!
Kal ki intenson di Deus pa tera?
Biblia konta ke ku manda Deus kumpu tera, kal tempu ki sufrimentu na bin kaba, kal ki futuru di tera i di jintis ku mora nel.
BON NOBA KU BIN DI DEUS!
Ke ki Renu di Deus?
Kin ki Rei di Renu di Deus, i ke ki Renu na bin fasi?


text:
Ilha di sal sa tem kremason, ki ta fazi parti di novu cimitéri ki sa ber sa konstruidu na zona di Fátima. É soluson ki atxadu pa cimitéri di Santa Maria ki sta pa fitxa.
Ideia di fitxa kasa di cimitéri dexa tudo alguen contenti. Kuantu uns sta di akordu ku construson di un novu cimitéri, otus sa kré pa poi kel ki sta, ainda mas grandi.
Mas disison sta tomadu e Cambra Municipal dja fla mês ka ta volta tras. Pamodi kel construson, dja tem munti anus, alen di ser pikinoti sta na un kau ki ten txeu nível freátiku.( nível freátiku – undi ki ten un lensu di agu na fundu di txon)
Uns tempu atras un equipa di Universidade de Cabo Verde e otu di Cambra Municipal di Sal fazi txeu pisquisas giológicas pa identifica terrenu. Ês scodji zona di Fátima pa fika novu cimitéri. Projetu e planu ku tudu informason ta sta konkluidu já, e ta ser aprisentadu pa Direson-Feral di Ambienti, na speransa di un votu pusitivu.
I si DGA da sinal verdi, obras ta komesa na poku tenpo, ti mas ou menos 2016. Konstruson ta fika pertu di rotunda di Fátima, na um lugar di doz a três hectar. Edilidade di Sal kré un cimitéri modernu. Projectu teni kremason, katakunba, sala ecuménica di apoiu pa interu e plantason di arvores na zona ki ta circulal.
“Santa Maria é un sidadi ki tem txeu diversidade cultural. Ta mora alguen di tudu kontinenti, ti di país ki kremason é um kusa normal di kontisi. Kel servisu li dja foi pididu, mas nda nu ka teni soluson di satisfazi kes ki kre cremason. Alen di kela, solo eka ilástiku, logu kata da pa nu nterra tudu difuntu na mesmu lugar”, si ki edil Jorge Figueiredo fla.
Mas autarca sa tenta kalma moradoris di Santa Maria. Kel cimitéri ki sta gosi ka ta ser distruido ou iliminadu. Ta fika aberto só pa bisitas. “ Tudu kês ki tem se enti kiridu ki sta la nterradu podi fazi bisita normalmente. Alen di kela, pamodi se valor patrimonial nu ta bai renova e da dignidade pa kel cimitéri”, eh fla.
Na kel cimitéri ki sta gosi di Santa Maria sta koba di inportantis figuras di stória di Sal. Sima di Manuel António Martins, principal responsável pa povuamentu di ilha apartir di pontu Sul-Santa Maria-, homi ki ncentiva splorason di salina di Pedra de Lume i ki poi primeru kaminho-di-ferro na território purtuguês.
AVoz


text:
Ola boa noite…nkre fica anonima…ami nta gostaba txeu di nha namorado el tb di mi, nu tem 2 anos e tal sabi nos bida, mas di repent kuza muda el abri se inpreza el ranja amigos(as)ntom sempre kim flal ma mestel nha perto mas txeu el ta xatia.
Nu ta tinha um semana e ca ta dam um beju el ta flam ma kela e ca importante pa el…el ca ta kria pam saiba pa ninhum lugar e ca ta cria pam trabadja na alguns lugar…um dia npidil pa nu fala pa nu resolvi nos situacao el flam ma nka ta obrigal ma e ca kre fala…N insist el fica ta desprezam ma e ca tem tempo el ta flaba mi ma nha vida ca ta ba pa frente so pmd n sta kria se amor e atencao.
Dipos el bem flam ma el ta prifiri se trabadju du ki dam atencao ku carinho…kuze nhos atxa?..
Da nos AMIGA bu OPINION
**Image ilustrativu


text:
Djuda nos AMIGA, dal bu OPINION, lé si mensagem:
”Mi ku nha namoradu nu sa bem fazi um ano de namoro mas dja nu concheba ha munti tempo atras sempre n sabia de se fama me ka muto dreto, si tipo era thug e tinha um passadu mariadu mas pa mi kela é ka era nada. Dps de 5 mes de namoro nu dicide na bai mora djunto ago mes passadu li uns alguem ki ta trabadja na tribunal tchigan na casa ku um papel ma julgamento sa marcadu pa dia x ami nem nada n ka sabi nunka é flam.
Dps é tchiga na casa n mostral é bem flam ma na passadu me violaba um mudjer, na momento n fica sem reaçao nada n ka flal apenas n abri nha porta n sai n bai pa casa de nhas pais. Passadu uns dias ael sempre é ta ligan e ta bai contra ku mi na trabadjo mas ami apenas n ta evital ti hoje inda n ka tchiga de flal nada.. Julgamento dja marcadu é procuran pa nu tem ultimo conversa pmd dje sabi me sta bai preso me ka ta sai gossi.. Ago kusa kin kre sabi é sin debe perdoal oh nou? Fala ku el oh nou? N kria permaneçeba anonimo favor”
**Poi bu OPINION
Komenta
(image ilustrativo)


text:
Hoji 16 de Junho, durante um conferência di imprensa na Praia Shopping, organizadoris di festival Badja ku sol, dâ detalhes sobre nono edison de Festival ki komeça na fazedu na 2008 comu um proposta pa valorizason di músicas y di kultura caboverdianu.
Na conferência staba organizadora des evento Hernidia Tavares, staba representante di Inporquímica, diretor geral di Cavibel, diretor di palco di Badja ku Sol ki é Gugas Veiga y otus kunvidados.
Es anu Badja ku sol ta rializadu na dias 8 e 9 di Julho. Ta bem tem 6 grupu di dança di ilha di Santiago di várius concelhos y 6 DJS. Artistas ki ta atua na primeru dia é: OSMAR MORREIRA, VACY, DJ ELVIS, DJU DI RABENTA ku funaná e kotxi pó, GRUPO CÓRDAS DO SOL e CEUZANY, LIPPE MONTEIRO, TONY FIKA e es primeru dia ta termina ku duo CALEMA.
“Grupu Calema, é origináriu di São Tomé e Princípe e es é fidjus e netos di caboverdianus, por issu es ta bem fazi parti di kel festival li, ki é pratikamenti fetu pa artistas Caboverdianus e descendenti di caboverdianus, pa asi, valoriza ses trabadju”, Gugas Veiga xplika.
Segundo dia, Domingo, ta komesa ku Djs a partir di 14h, ta kontinua ku grupos di dança sigidu di joven baixista WILSON SILVA ki dja tem atuadu na kuazi tudu festival, más sa ta bem atua pa primeru bes ku se projetu a “solo” djuntu ku se banda. Dipos tem atuason de 2 jovens di Hip Hop ki ta vivi na Portugal, NEH JHÁ y LORETA, sigidu di FERRO GAITA. Ki sta bem di Guiné Bissau é TABANKA DJAZ, ki també é fidjus y netus di caboverdianus y festival ta bem fjtxa ku Kotxi pó ku FIDJUS DI CODE DI DONA.
“Badja ku sol é um festival diferente pamodi é um festival ki ta kontisi di dia, é ta aposta na artistas Caboverdianus”, keli é palavras di Hernidia Tavares sobri es festival ki segundo é fla, é um di kes más siguru di Praia.
Es anu pa primeru bes, Cabo Verde sa bem recebi um reprezentanti di Guiness pa testemunha ao vivo mas um tentativa di entrada na livro di recorde. Kes 2 anus passadu, cozinhadu um di kes maior panela de Catchupa di mundo y es anu organizason kré faze nos Catchupa entra pa livru di Guiness. Reprezentanti di Inporquímica garanti ma es sta bem faze tudu possivel pa tem hijiene na kel Catchupa ki sa bem fazedu na festival.
Garantia seguros também, sa ta bai sta la pa da kel seguros kazu for necessário e grupo Mirage representado pa Cris, sa ta bai kordena kel parti ki tem aver ku confeciona es prato tradicional caboverdianu.
Hernidia Tavares fla DYPK, ma es ta spera ma pessoas ta aderi sima tudu anu es ten fetu, mês sa ta konta ku partisipason di público em geral pamodi para além di Badja ku Sol es teni kel Guiness undi ki es ta bai tenta konsigui ao vivo, entra pa livro di recorde ku kel maior CATCHUPA di mundo. “Nu sta abertu pa tudu kenha ki kre bai divirti, passa sabi ku moderason” organizadora afirma.


text:
This song is by Mayra Andrade and appears on the album Lovely Difficult (2013).
Ben mundu pa trazê-m alegria, kandor
Trakinu, bunitu, balenti, xuxánti,
Tudu dotorádu, é triiu maravilia!
Primeru Cadú, dipós ben Sarita,
I pa fitxa kónta ben Alexandrinho
Foi diskubriméntu di txeu sentimentu
D'un amor tamánhu ki ka ten igual
Nhós vivi senpri unidu
Union senpri foi fórsa na óra dóxi i n'óra margós
Nhós djobi da valor a un grándi amizádi
E a tudu nós muméntu tanbé
Pamó dipós di un dia ál ben senpri otu dia
Ma nunka ês é igual
Na nha vida ten trés mininu ki
Ben mundu pa trazê-m alegria, kandor
Trakinu, bunitu, balenti, xuxánti,
Tudu dotorádu, é triiu maravilia!
Primeru Cadú, dipós ben Sarita,
I pa fitxa kónta ben Alexandrinho
Foi diskubriméntu di txeu sentimentu
D'un amor tamánhu ki ka ten igual
N ál pidi tudu dia a tudu ánju-da-guárda
Pa pega-nhós na mon, pa ka nsoda
Nhós vivi ku bondádi/verdádi
Ku jenerozidádi i djuda ken ki mesti di nhós
I vida ál ser más suávi, kaminhu más bunitu
Pa kada un di nhós
I brinka, brinka, brinka senpri, triiu maravilia!
N ál sta senpri li pa nhós, na tudu óra!


text:
Na ntrivista pa Ocean Press, Claudino Tavares mostra ma durante si visita e runion ku agentis prisional di País, eh nota ma falta di segurança na kadia e sistema di kumunikason sta ku txeu difikuldadi.
Praia – 10 de Junho – Situason di kadia na Cabo Verde sta prokupanti.
Alerta foi dadu pa Claudino Tavares ki eh prisidenti di Asosiason di Agentis di Sugurança Prisional (AASP), que dipôs di un ronda pa tudu unidade na final di mês di abril, eh atxa um imagi prokupanti di stabelesimentu, undi ta sta kês maior kriminosus di País.
“Nu sta na un situason prikupanti, pa ka fla alarmante, ku falta di guardas prisional e iquipamentus pa garanti integridade di própriu agentis i di tudu sociedadi”, si ki es responsável ki tanbé ta fazi parti di korpu di sigurança fla.
Prisidenti fla ma na ilhas undi ta sta kadias central, kasu di Son Vicenti e Santiago situason é mesmu mariadu pamodi sta xeiu, undi tem 60 agentis pa 1300 presus, por exemplu sima na kadia di Son Martinho, na ilha di Santiago.
Falta di agenti é ka só na kadias central, pamodi na ilha di Sal tem 2 guarda pa kontrola 100 presus e na ilha di Fogo tem o 1 pa 90 presus.
Pa tudu é 174 agentis prisional pa mas di 1500 presus na nível nasional, 1 agenti pa kada 9 presus oh mas, ki divia ser 300 agentis pa kada 1000 presus.
Purtantu sima Tavares mostra, tem txeu falta di agentis e guardas, ki ta trabadja txeu bes, mas di 24 horas pa dia, kuandu ka tem niguén pa substituis.
Reintegrason sosial di presus
Tipo pa papia sobri reinserson social, por exemplu, na kadia central di Son Martinho, tem só três agenti sosial e 1 psikóluga pa 1300 presus, kusa ki presidenti di AASP ta atxa ma ka ta garanti reintegrason social di reklusus.
Otu kuza ki prisidente di Asociaçon di agentis prisional ta fla tanbé é numeru di alguen ixageradu ki ta bisita presus tudu dia, algu ki sima Claudino Tavares fla ta kria situason di stresi e ta kontribui pa entra stupifacientis.
“ É cerka di 450 alguen ki ta bisita kuasi tudu dia kadias, e pamodi ka tem kondison di revista e poku cambra di sugurança ta fika fasil entrada di drogas”, si ki Claudino fla.
Ntritantu guarda prisional, fla sobre txeu drogas ki ta prendedu oras ki ta entradu kadia, e tanbé ê fla ma kuase tudu dia ta pegadu kês alguen ki ta tenta passa ku droga na porta.
Drogas na kadia, un rialidadi
Quiantidadi mas txeu ki dja prendedu ti gosi é un bolsa xeiu ku un kilo di padjinha, ki fulhadu pa dentu di murru di pruteson, si ki es guarda fla.
Divison di presus pa krimi ki es kometi e nao pa nivel di prigosu ou menus prigosu tanbe ta odjadu na kadias di País, un situason poku normal undi presus podi forma na skola di krimi.
Pa prisidenti di AASP ta kontisi txeu bes presus ta agridi agentis, e fla ma, na ultimu mês un agenti panha quemadura di sugundu grau, pamodi um presu dal ku sopa quenti, presu sta rikusaba sigui regra di hora di rifeison, ki ten na kadia di Son Martinho.
Djobi Soluson
Ku tudu kês riklamason li di prisidenti di Associaçon di Agentes di Sugurança Prisional, Claudino Tavares fla ma organizaçson ta bai djobi novu formas di luta pa garanti mas seguranca pa agentes i pa sociedadi en geral, dja ki uniku riklamson ki governo djobi resolvi ti gosi e kel di Statutu prisional, publikadu na final di 2014.
“ Ti final di Junhu si kes situason la ka kurigidu, ku mas agenti ki dja devia staba ativu, mas komunikason, asistenti social, psikólgas e un midjor saláriu, nu ta bai pa grevi”, si ki es presidenti fla.
Keli eh un situason alarmanti e prikupanti, si ki sta situason di agentis prisional na sês trabadjo ki es ta faze na Cabo Verde, e pamodi kela, sês riprisentanti ta pidi Governo mas un bês pa toma midida, antis ki kontisi kuza mas pior.
CA/Ocean Press


text:
Na perspectiva de um Judeu: Verdades sobre África ki ta stroba.
by Isidro Fortunato
Caros irmons Afrikanos por favor nhos lè kel texto li ti txiga fim. É um entrevista de um líder Judeu sobre sociedades negra.
Jornalista: Pamodi ki sociedade negro tem um ekonomia muto atrazadu?
Líder Judeu: Uniko kuza ki negros ta ntendi è di konsumo (gasta). Negros ka ta ntendi de importancia de kria e konstrui rikeza.
Regra fundamental é manti dinhero dento de bu grupu racial.
Nos judeus nu ta konstrui negocio judaiko, nu ta kontrata judeus, nu ta kumpra e nu ta gasta produtos de nos mé. Ka tem nada de erradu ku keli, mas é um regra baziku ki negros ka ta ntendi e nem ka ta sigui: “es ta mata ses kumpanhero negro tudo dia em vez di kré odja ses kumpanhero bem di vida” 93 % de negros ki ta morre na Merka e na Afrika é negros me ki mata.
Líderes negros ta furta si propi povo, e es ta manda dinhero pa kolonizadores e dipos kes kolonizadores ta uza mesmu dinhero pa pistas e es ta paga divida ku ses propi dinhero, ku juros inda por cima ki ta leba ses pais na fika ku dividas.
Todu negro ki alcansa sucesso, kré so gasta se dinhero ku ses mestre kolonial (fora de ses pais). Es ta bai férias na strangeru, es ta kumpra kazas na strangeru, es ta bai studa fora, es ta fazi tratamentu mediko na strangeru etc… Mas certo era gastaba kel dinhero li na ses paìs pa benificia ses povo e ses ekonomia.
Estatístikas ta mostra ma dinhero judeu ta troka de mò 18 bes antis de dexa se kumunidade, enkuanto ki pa negros provavelmente dinhero ta troka de mò um maximu de um bes ou mesmo zero vez.
Sò 6% de dinhero negro ki ta volta pa ses kumunidade. È por isso ki judeus sta na topo e negros sta na parte infirior de kada skada de sociedade.
Em vez de es kumpra Louis Vuitton, Hermes, karros, sapatos, kasas, bistidos de luxo, etc… Negros podeba industrializaba na Afrika, konstrui Bankos e libra de instituisons kolonial, pa pos fora de negocio.
Jornalista: kal ki è pensamento de nho sobre falha de negros mesmo dipos de 150 anu?
Líder Judeu: Bom, nem sempre kulpa é de povo negro. Ses hábitos kes tem di mata ses propi paìs compulsivamente, atraves de konsumo exageradu de kusas material, o ki bu mesti ntendi è ki konsumu hoje torna um parte ki ka ta da pa kontrola na kultura de homi negro. Inkapacidade de konstrui negocios, ou guarda rikeza, ta ben tambe de pessoas especifikos (ses lìderes).
Jornalista: ntom kuze ki mesti pa negros pode liberta?
Líder Judeu: Negros debi assumi ses responsabilidades . Negros debi uni e luta ku vontade kontra lìderes kurruptos ki ta afunda ses pais pamodi es sabi so korri pa FMI sima ki FMI é pai natal, FMI ka tem djudado Afrika e afrikanos, e se djuda é pa um preço mutu altu, tao altu ki bali liberdade financero de negros.
Por favor nhos partilha kel texto li, keli è otu verdade inconveniente de kontinente Afrikano e partikularmente de lideransas afrikanos parasitárius.
Traduson pa Kriolu: DYPK – Do You… Papia Kriolu?


text:
Homi da si mudjer ku faca e dispos è mata si kabeça na Mosteiros
Terça fera di note dia 21, Filipe Carlos de Andrade, di 27 anu, agridi si kumpanhera di nome, Cátia de Pina di 23 anu. Tudu kontici na localidade di Ribeira Ilhéu, Concelho di Mosteiros na ilha di Fogo. Dispos di da si mudjer pankada gravemente , Filipe fuji e è ba poi fim na si vida.
Cátia de Pina ki staba ku txeu pancada na korpu, lebadu pa Hospital di São Filipe, mas,d ispos è evacuadu pa Praia.
Nes momento Càtia sta fora di prigu di vida.
Segundu informason ki divulgadu, motivo des tragédia foi ciùmes. Casal tinha dos (2) fidju.
Ka dura li Filipe kumpriba pena na kadia civil, pamodi è tinha fetu crimes levis, di tráfico di droga e tambe dje tinha sidu prezu devido a crime di Violência Baseadu na Género (VGB).
Asemana


text:
Onti quinta fera dia 11 de Maio, Larissa Barros dadu tiro dentru di si apartamento ki ta fika na Florida, Estados Unidos da América. Ki komete es crime é si ex-namorado de 20 anu, ki txoma Kai Williams, ki es ten um fidju de 1 anu djuntu.
Dipos de kometi es crime, ex-namorado de Larissa, fugi e é bai mata cabeça. Komunidade caboverdiano ki sta na Florida sta chocado ku es acontecimento.
Segundo testemunhas ki odja, Larissa foi encontradu ku vários ferimentos na cabeça, autoridades dja konfirma ma foi si ex-namorado ki comete es tragédia.
Caso sta gosi na ser investigado pa detectives de Florida, e inda ka sabedu kual ki foi exatamente motivo des crime, mas segundu informason, tudo indica ma é um crime passional provocado pa ciúmes, pamodi vitima termina relason ku si ex-kumpanheru.
Antes des acontecimento, Kai Williams, dja baba 2 bés preso, pamodi é ka kumpri ordi de tribunal de fika afastado de Larissa, é poba lume na carro de Larissa e tambe é mandal mensages ku ameaças.
Sta faltaba 2 semana pa jovem Larissa Barros terminaba liceu, e é tinha planu de bai entra na Universidade de Florida es anu.
Odja video


text:
França: luta de um mae pa si fidju ki è deficiente autista
Catia Oliveira um jovem de origem cabo-verdiano denuncia na jornal de França (La Marne) situason ki si fidju de 8 anu sta passa.
Dja ten três anu ki fidju de Catia diagnosticado ku autismo, e è ka sta recebe ninhum apoiu ou akompanhamento pamodi falta de lugar na instituison (skola) ki è especializadu nes deficiencia.
Catia Oliveira ta mora ku si fidju Dylane na Meux, um cidade ki ta fika a 41,1 kilometru de distancia de Paris. Sem escolha, es ta vive na um estúdio pikinote de 17 m2 e es ta durme na um sofá.
Ka ten lugar na instituison especializados
Autismo è um transtorno mental tambe as vez fisiku, ki ta dificulta pessoa na komunika e na interage socialmente.
Scola Marronniers ta recebe Dylane sò 8 horas pa semana. Restu de tempu, es mae ki ta esforça na casa pa è tenta djuda si fidju midjora, mas Catia ten pokus meios e keli ka è suficiente pa djuda Dylane progridi.
Antis pa djudaba Delayne ku es deficiencia , Catia fla:
” È ta baba na um psicólogo e psicomotor. N ta lebaba el piscina e també pa è andaba de pônei, mas é caro dja ka sta da.”
Ku 32 anu, es jovem mae ta kuida el so de si fidju desde ki è separa de pai de Dylane ki na altura tinha três anu. 2 anu dipos de separason, Dylane diagnósticado ku autismo.
Catia Oliveira lança um petison na internet ku titulu ”UM LUGAR NA SKOLA PA NHA FIDJU DYLANE DI 8 ANU ”
Petison dja teni mas ki 2.600 assinaturas
Nu traduzi pa kriolu es petison ki sta skritu em françes, Catia screve:
“Pa Prefeito de Meaux:
Keli è um situason de desusperu. Nha fidju sta completamente postu fora de sociedade por causa de si deficiência.
Sociedade ka sta dal oportunidade de prendi sima meninus de si idade.
N kre faze es apelu pa djuda nha fidju ki sta na casa ku mi tudu dia, e tambe pa otrus crianças ku deficiência ki sta excluídu de sociedade.
Nu sta cansado de vive asi e ser tratadu sima criminoso!
Djuda-nu!”
Si bu kre apoia Catia pa si voz obidu, por favor sina PETISON LI>| KLIKA


text:
Na 7ª edição di festival Badja ku Sol, foi anunciadu pa kantor Djodje que Joceline Medina ta passa ta fazi parti di produtora Broda Music. Kantora fla me sta “txeu kontenti” ku ês dicison.
Ku ês ida pa Broda Music, nomi artistiku di Joceline Medina ta fika “Josslyn” y artista ta prometi txeu mudanças, keli tanbé na stilu di músika.
Ka ta dura, cantora ta konta teni na merkadu sê primeru álbun. Kuza ki Josslyn ta prometi manti, é sê irreverencia y prisensa na palku.
Na papia ku emprensa na âmbito di Festival Badja ku Sol, Djodje fla inda ma Joceline” recebedu di brasus abertu” pa produtora.
Natural di ilha di Santanton, Joceline Medina subi pa fama ku sê participason na quartu edison di prugrama di tilivison “Ídulus”, na Purtugal, undi ê ta studaba na épuka. Dipos di prugrama, joven cantora kontinua si karrera artístiku y passa pa txeu palkus y fazi txeu kolaborason ku artistas di diferentes stilu di musika.
Broda Music fundadu na 14 di Janeru di 2009 pa artistas Djodje, RickyBoy y Peps “Tia Beba” (irmon di Djodje). Na sê kartera di artistas sta: Djodje, Ricky Boy, Dj Snake.E, Dynamo, Kady, Mário Marta y gosi Josslyn.
RLCV


text:
Santa Cruz- rapazinhu di 11 anu encontradu sem vida dentu di um quarto.
Um criança di 11 anu atxadu mortu onti quinta-fera,dia 25, num quarto di casa di si pais na Porto baixo, Pedra Badejo, Santa Cruz. Autoridades sta fla ma foi suicídio.
Segundu informason divulgadu pa jornal asemana, Polícia Nacional informa ma es tragedia kontici por volta di 11h20. Alguns minutus antis criança fla si mae ma è sta ba studa na quarto.
Mae di criança atxal inda ku vida, mininu socorrido, mas è morre na kaminhu di hospital.
Inda ka sabedu kual ki foi motivo ki faze es criança finda ku si vida.
asemana


text:
Kenha ki konxi kel grande Hit ”Fofa” ki faze txeu sucesso alguns anus atrás, provavelmente sabe ma es single foi kantadu pa um criança de 3 anu. Voz des criança ki canta es musica ki ten titulu original ”Bem Cume Yogurte” é de Telmo Helio Tavares Borges ki atualmente teni 13 anu. ‘Videoclipe de Fofa – ”Bem cume Yogurte” Telmo nasce na Portugal na 2003, na zona
1 2 Moura Barbosa “Amor é matemática” “Amor é matemática” é primeru trabadju a solo de artista cabo-verdiano António da “Moura”. Trabadju apresentado na formato CD e DVD é composto pa 13 faixas musical e 7 vídeo-clips, ta apresenta um reportório diversificado, sima Kizomba, funaná, morna e semba, tudu composto pa es artista. Moura ki ta reside dja txeu anu na Portugal, djé tinha participado num projecto musical “funaná e batuque volume 4”, na 2008, ku batuque
Artista caboverdiano, Maicam Monteiro nasce na dia 21 di Outubro di 1985 na Cabo Verde, mas propriamente na Ilha di Santiago, Pedra Badejo – Salina. Desdi mininu Maicam komesa na interessa pa música, ku 13 anu di idade ê viaja pa Portugal. Lá ê konxi vários amigus ki tinha tambe sima el um grande paixon pa musica, entre es amigus sta nomes sima Ritchaz (Ricardo Cabral) & Kéky (Luis Santos),


text:
Nutícias
Santa Catarina: sidadon Salensi atxadu mortu na Boa Entrada. Familiaris sta kredita me skorega y Kai num prisipisiu kuandu é sai provavelmenti pé bai fazi um paseiu dja kê ka konxeba lugar dretu . Alexandrino Avelino Évora di 60 anus natural di Sal, ki staba desaparesidu desdi sexta fera, 31 di março, atxadu és tersa fera 4 di Abril, sem vida num ribera di Boa Entrada na consedju Santa Catarina.
RTC sukundi fundu arekadadu pá dislokadus di Chã das Caldeiras y só risolvi divolvi dipôs ki fazedu barudju na parlamentu. Impreza públika di Rádiu y televison kabuverdiana, RTC, na onda di solidariedadi ku dislokadus di Chã das Caldeiras organiza um kampanha Djar Fogo na Coraçon undi arekada monti donativus em dinheru ku bens pá dislokadus di Chã das Caldeiras. Interesanti é ki pasadu pratikamenti dois anus y meiu ninguém ka
Kuase 100 passagerus ki sai onti segunda fera de ilha de Santiago, na barco ”Liberdadi” ki sta baba pa ilha de Fogo, fika retidu na Brava. Keli kontisi pamodi mar staba revoltado na porto de Vale dos Cavaleiros ki ta fika na ilha de Fogo. Passagerus txiga na ilha Brava por volta de 17:00 de segunda-fera e maioria tevi ki passa note na gar undi ki passagerus ta embarca. Normalmente,
Na responde jornalistas, sem xplika txeu sobre escândalo de Padre Alfredo Inácio, ki si fotos intimo na envolvi ku mudjer ben para na internet, Cardeal Dom Arlindo Furtado lamenta pa kel ki passa, e é confirma ma Padre Alfredo dja volta pa Angola. Es caso ki reveladu na principio de mes de Março, dexa igreja katóliku ku caboverdianos chocado. Odja Video TCV Noticia Relacionado: Fotos De Padre na Envolvi Sexualmente
Taxa di desimpregu na Cabo Verde aumenta 2,6 pontus percentual, undi pasa di 12,4℅ na 2015 pá 15℅ na 2016, segundu ultimus dadus di institutu nacional di estatistikas ( INE). Dadus tá aponta pá um klaru reduson di impoderamentu di Mudjer, kel ki más regridi na tabela. Segundu dadus estatistikus di impregu na merkadu di trabadju di 2016, divulgadu oji pá INE, desimpregu di omi pasa di 13,5℅ pá 12,9℅
Praia: kâmara divulga kódigu di Posturas. Aprovadu na 2014, dokumentu é um instrumentu fundamental pá governason di Sidadi-kapital di Cabo Verde. Autarkia di Praia Dja inisia kampanha di divulgason di sê kódigu di Posturas munisipal. Aprovadu na 2014 y publikadu na boletim ofisial nês mesmu anu, CPM ( kodigu di postura munísipes) é um instrumentu fundamental pá governason di Sidadi-kapital di Cabo Verde, um bês ki tá difini regras di
A partir de gosi, turistas ki ta visita Tarrafal de Santiago ou kes ki ta mora lá, pode adopta katxor de rua ki staba ta mata principalmente cabras ku carnero de criadores de limária. Kes katxor li, ta adoptado dipos ki es registado e dipos ki es recebe tratamento. Keli é um de maneras ki Cambra Municipal atxa, em parceria ku Associason Delta Cultura e ku associason Bons Amigos, pa
Diretor di kadia di São Filipe na Fogo, stá ser akusadu di disvia rikursus alimentisios di prezus. Diretor di kadia di Betânia na São Filipe, Fogo, stá ser akusadu pá kes prinsipal guardas di mau geston di stabelesimentu prisional y di desviu di partis di produtus di horta y alimentus pá sê propi benifisiu. Trabadjadoris di kadia alega má grandi parti di produtus di horta produzidu pá propi kadia ku
Di akordu ku Rcv, um indivídu foi prezu y obidu pá polísia nacional dja kê stá ser suspeitu kê stá bulra pissoas ku atus di fetisaria.Kasu kontisi na vila di Palmeira, Sal dipôs di um desentendimentu entri um inkilinu ku dona di kasa undi ki dona pidi pá inkilinu divolvi xavis si kasa. Ago indivíduo ki tá burla alguém ku kuzas di fetisaria nega dá xavis di kasa undi ki
Na mês pasadu pexeras ku piskadoris na São Vicente, staba preokupadus ku falta di pexi pamodi mau tempu ki tevi duranti alguns simanas ki impidi piskadoris di bai mar. Dja passa más di um mês y merkadu inda stá parsi longi di toma sê ritmu habitual ku txeu pexis riba pedra, undi ki és falta di pexi tá kontribui pá subida duplikadu di pexi. Di akordu ku alguns donas di


text:
LISON 19
Ken ki é skravu fiel i prudenti?
Poku ténpu antis di Jizus móre, el pâpia ku kuatu di se disiplus: Pedru, Tiagu, Juan ku André. Kantu el fla kal ki ta sérba sinal di se prezénsa na ténpu di fin, el faze un pergunta mutu inportanti: ‘Kenha ki é di verdadi skravu fiel i prudenti ki se donu pô-l pa el toma kónta di kes otu skravu di kaza, pa da-s kumida déntu d’óra?’ (Mateus 24:3, 45; Marcos 13:3, 4) Jizus, ‘donu’ di se disiplus, staba ta da-s sertéza ma, na ténpu di fin, el ta skodjeba un ‘skravu’ pa sénpri da kumida spritual ô konhisimentu di Deus pa tudu se sigidoris. Kel skravu li é kenha?
El é un grupu pikinoti di sigidoris di Jizus unjidu ô skodjedu ku spritu santu. Grupu Enkaregadu di Óbra di Tistimunhas di Jeová é ‘skravu’ fiel i prudenti. El ta da otus ki ta adora Jeová kumida spritual na óra sértu. Nu ta dipende di skravu pa nu resebe ‘kumida déntu d’óra’. — Lucas 12:42.
El ta kuida di família di Deus. (1 Timóteo 3:15) Jizus da skravu grandi responsabilidadi pa toma kónta di trabadju ki organizason di Jeová sta ta faze na Téra. Skravu ta kuida di kuzas material di organizason i di kontribuison ki ta dadu. El ta orienta trabadju di pregason i el ta uza kongregason pa inxina-nu. ‘Skravu fiel i prudenti’ ta uza publikasons ki nu ta uza na pregason, prugramas di runion ku asenbleias pa da-nu kumida spritual ki nu meste déntu d’óra.
Skravu é fiel pamodi el ta sigi verdadis di Bíblia i órdi ki el dadu pa prega notísias sábi; el é prudenti pamodi el ta kuida dretu di asuntus di Kristu na Téra. (Atus 10:42, BPK) Nu pode odja ma Jeová sta ku ‘skravu fiel i prudenti’ pamodi es óbra sta ta bira más grandi i kumida spritual sta ta fika más txeu. — Isaías 60:22; 65:13.
Kenha ki Jizus enkarega pa da konhisimentu di Deus pa se disiplus?
Pamodi ki ‘skravu’ é fiel i prudenti?


text:
Kes oito atletas caboverdianos ki sta bai representa nos país na Maratona e Meia Maratona di Canárias, djes viaja terça fera ki pasa pa es ba kompiti nes maratonas ki sta previsto pa kontici na dia 25 di Janeru.
Adilson Spencer, Danilson Pereira, Ary Gomes e António Andrade sta ba kori na Maratona, enquanto ki Ilídio Freire, Nelson Cruz, Crisolita Rodrigues e Sónia Lopes sta bai kompiti na meia maratona di 21 km.
Atleta Adílson Spencer ki ka dura li tevi um exelente desempenho, undi é ganha primeru lugar na prova 54 quilómetros, é sabe ma na es proximu maratona di dia 25 é teni responsabilidade di alcança tambe primeru lugar..E é fla ma dje prepara pa es próximu maratona undi djuntu ku otrus kompetidores es ta ben kori 42 quilómetro.
Kenha ki també sta mostra preparada é atleta Crisolita Rodrigues, ki sta ba kori meia maratona 21 quilómetros. Es atleta di Sanvicente ki foi vencedora di corrida da Liberdade 2015, afirma ma dje ten txeu mês na faze preparason pa enfrenta es kompetison di dia 25 di Janeru na Canárias.
Crisolita sta xinti vontade di alcança resultado positivo na Canárias.
RTC Desporto


text:
Grávidas krê ki presu pa ixami di ekografia passa ta ser mesmu na tudu hospital e centru di saúdi di país. Pmd êska ka ta ntendi motivu ki ta leba a kês ixami a têni presu diferente na kada consedju, “ Sima ki stadu na país diferente”. Pmd keli, ês ta pidi Ministério di Saúdi pa djobi situason. Mecilde Costa, inspectora-geral di Saúdi, ta rikunhesi “fadja” ki kriadu ku mau interpetason di lei di kês responsável di saúdi na kês consedjos e ta prometi kurrigi.
Asemana obi riklamason di un utilizador ki ka sta kontenti ku presu ki ta usadu na ixami di ekografi na Centru di Saúdi di Porto Novo, na Santo Antão. Ê konta mê paga 1.300 iskudu mas ki dipos un amiga flal ma na hospital Baptista de Sousa na São Vicente kês exami la é di grasa. Só ki na kel hospital tem un prublema: pamodi nunca bu ka ta sabi resultado na hora..
.
Ta sigui kel pista la, A Semana spirmenta lontata alguns hospital di centrus di saúdi di país. Ê ripara ki ta ixisti un grandi diferença di presu pratikadu pa fazi kês ixame. E pslikason ki ta dadu kata konvenci ninguen.
Pergunta ki fazedu pa Centru di Saúdi di Porto Novo foi kel mesmo pa tudu otus concedjos ki scodjedu di forma aleatoriu. Kantu ki ta kusta un ixami di ekografia pa gravidas? “ Nu ten doz presu. Ta dipendi di épuka, nu ta kobra 1.300 oh 1000 iskudu konformi númeru di grávidas”, informa sekretária ki rispondi tilifoni.
Na mesmu ilha, na Hospital Rigional João Morais , na Ribeira Grande, grávidas ta paga entri 1.000 e 1.300 iskudu. Na Fogo ês ta paga 1.850 iskudu. Na Hospital Agositnho Neto, na Praia, ta kusta 1.700 iskudu. Presus ta dixi kuandu grávida é beneficiário di INPS. Na Hospital Baptista de Sousa, enbora kês ixami é di grasa, konformi konstata ASemana, grávidas ki tên bom rendimentu ta dexa lugar vagu pa kês ki tên menus condison. Nu ta prifiri srivisu privadu, pmd nunca kês ixami ka ta txiga na hora.
Abordadu pa ASemana, inspectora-geral di Saúdi, Mecildes Costa, sklareci ki ixisti uniformisason na kobransa di ixamis di ekografia na país interu. Ê afirma ki pamodi interpetason erradu di lei por parti di kês risponsavel di kes istruta di saúdi na maioria di consedjos, kada un ta kobra ki sta “totalmente desfasada” di kel ki foi propostu. “ Oh seja, tantu ês ta dexa di kobra kel kês devia kobraba, mas tb ês ta kobra dimas na otus kasus”, ê fla.
Tabela di kuidadu di saúdi stá regulamentadu pa doz dikretu –lei 10/2007, di 20 de Marsu, e o nº 27/2007, di10 di Dezembru, ki ta difini conpartison di kada utlilizador en relason a sector públiku di saúdi. Mecildes Costa avansa ki ixisti un taxa moderadu na valor di 500 iskudu ki deve ser kobradu obrigatoriamente pa tudu utilizador, menus kêslalguen ki ka tem ninhun fonti di rendimentu. Dipós di kobra kel taxa, ta aplikadu tabela di kompartison kê fetu di akord ku rendimentu di kada paciente.
Ê klassifika nda ki “ só doz hospital central (Baptista de Sousa e Agostinho Neto), nu ta presta kuidadu di saúdi di grasa pá grávidas”. Konfirma ki foi realizadu un studu sobri inplimentason di kel tabela di kuidadus di saúdi e Ministério di Saúdi (MS) konstata ki ten “diskonformidadi” na si inplimentason. “ Nu sta ta fazi siguimentu sobri tabela di kuidadu na centrus di saúdi. Nu ta kontinua ta fazi monitoramentu e kurreson”, ê afrima.
Ntritantu, ê avansa , pa risolvi di forma difinitivu kel constrangimentu li , “dja tên ano ki MS stá na processu di atualizason di rifiridu tabela, pa nu adikual a novu reliadadi e prestason di kuidadu di saúdi.
Asemana


text:
@s)..Grupu brasileiro Calcinha Preta dja sta na Sanvicente e hoji di note es prometi dâ show na rua de Lisboa.
Vereador di Cultura di CMSV , Humberto ki sta na fotu ki tradu onti djuntu ku grupu Calcinha Preta ,é sta gosi kontenti e feliz, pois antis txeu alguen fika xatiadu e é foi txeu kritikadu, dispos ki es grupu ka parce pa actua na note di fim di anu conforme tinha sidu anunciadu.
Por isso noticia ma grupu Calcinha Preta ta sta hoji na da spetakulu na rua de Lisboa só dadu kantu grupu txiga na Sanvicente.
Na um conferência di imprensa elementos di grupu pidi desculpa pamodi es ka parce na dia 31 di Dezembru ki passa, e es fla ma es ka ben ” por motivos alheios ao grupo e a CMSV”, e es promete ma hoji di note es ta dâ um show ki guentis di Mindelo ka ta skeci nunka mas.
GRUPU Calcinha Preta ka binha fim di anu..Mas HOJI es ta ben dâ SHOW na Sanvicente
@s)..Grupu brasileiro Calcinha Preta dja sta na Sanvicente e hoji di note es prometi dâ show na rua de Lisboa.


text:
PARTI 1
Buska ajuda di Deus pa tene un kasamenti filis
“Na kumsada, Kriadur kumpu elis macu ku femia”.
Jeova * Deus ku fasi purmeru kasamenti. Biblia falanu kuma dipus ki kumpu purmeru minjer, i “lebal pa Adon.” Adon kontenti dimas tok i fala: “Es gosi i os di ña os, karni di ña karni.” (Kumsada 2:
Ora ku bu kasa, talves bu pudi pensa kuma tudu kusa na kuri diritu. Ma bardadi i utru. Mesmu ki omi ku minjer ama n̈utru ciu, e pudi tene purblemas. (1 Koríntius 7:28) Nes livru, bu na oja konsijus di Biblia ki, si i aplikadu, i pudi fasi bu kasamenti ku bu familia sedu filis. — Salmu 19:
1 SETA PAPEL KU JEOVA DAU
ES KI BIBLIA FALA: Omi i kabesa di familia. — Efésius 5:23.
Si abo i omi, Jeova misti pa bu kuida di bu minjer diritu. (1 Pedru 3:7) I kumpul pa i sedu bu kumpañer, i misti pa bu tratal ku rispitu i ku amor. (Kumsada 2:18) Bu dibi di ama bu minjer te na puntu di pui si interes riba di bu interes. — Efésius 5:
Si abo i minjer, Jeova misti pa bu rispita bu omi ciu, i pa bu judal na kumpri si papel. (1 Koríntius 11:3; Efésius 5:33) Apoia si disison, i judal ku tudu bu korson. (Kolosensis 3:18) Si bu fasi asin, bu na tene balur dianti di Jeova i dianti di bu omi. — 1 Pedru 3:
KE KU BU PUDI FASI:
Punta bu parseru kuma ku bu pudi sedu bon omi o bon minjer. Sukuta diritu ke ki i na falau, i fasi ke ki i pirsis pa minjoria.
Sedu pasienti. I pirsis tempu pa bo aprindi manera di kontenta n̈utru.
2 PREOKUPA KU SINTIMENTU DI BU PARSERU
ES KI BIBLIA FALA: I bon jubi pa interes di bu parseru na kasamenti. (Filipensis 2:
KE KU BU PUDI FASI:
Antis di bu kumsa papia un asuntu seriu ku bu parseru, ora bu pidi ajuda pa pudi manti kalmu i sedu abertu.
Pensa diritu na ke ku bu na fala i na kuma ku bu na falal.
3 BO PUI NA UN SON
ES KI BIBLIA FALA: Ora ku bu kasa, bu ta pasa sedu “un kurpu son” ku bu parseru. (Mateus 19:5) Ma mesmu asin, bo sedu inda dus jinti ku talves pudi tene diferentis manera di oja kusas. Pa kila, na tudu ku bo na fasi, bo pirsisa di pui na un son. (Filipensis 2:2) Union i un kusa importanti na ora di toma disison. Biblia fala: “Ku konsiju bu planu pudi bai dianti”. (Ditus 20:18) Bo disa Biblia orienta bos ora ku bo na toma disisons importanti. — Ditus 8:
KE KU BU PUDI FASI:
Ka bu konta bu parseru so ke ku bu sibi, ma kontal tambi bu sintimentus.
Antis di bu entra na komprimisu, obi inda bu parseru.
^ par. 4 Jeova i nomi di Deus na Biblia.
SIBI MAS
PURGUNTAS DI BIBLIA KU RUSPUNDIDU
Sera ki Biblia Pudi Judan Tene un Vida di Familia Filis?
Bon konsiju basiadu na Biblia juda milyons di omis ku minjeris pa e tene filisidadi na familia.


text:
Sétimu idison di festival di veron “Badja ku Sol”, ki ta kontisi dia 11 e 12 di Julho ku un kartaz 100 por cento (%) di artistas kabu-verdianus, ki ta sta li e na diáspora, risolvi inova e poi nos katxupa na Guiness Book.
Pa Hernídia Tavares, di Cavibel, ideia é fazi mas grande panela di katxupa riku ki mundu dja odja. “ Dja nu tinha un kampanha ki txoma katxupa e strela. Ideia é promovi kel kê di nos e nos sempre nu pensa na inova na kada edison di Badja ku Sol. Nu staba na kontata ku organizason di Guiness Book ki aceita nos ideia, uniku kuza ki ixigidu é ki katxupa debi teni 2 mil quilo”, si ki Hernídia Tavares fla.
Katxupa ta ser fetu nun parceria entri Mirage (restaurante) e Scola di Hotelaria e Turismo di Cabo Verde.
Sigundu organizason tudu priparason pa fazi katxupa ta ser aprisentadu na sexta-fera (10), mas pratu tradicional di Cabo Verde só ta komesa ta ser fetu na madrugada di dumingu e devi sirbi “oitu mil pratu”.
Pruguntadu kantu ki ta kusta kel Katxupa ki ta bai entra n Guiness Book si kumpri tudu requisitos ki foi pididu, Hernídia Tavares fla ma nda ka tem un orsamentu fixu, “ mas só panela ke trabadju di Mirage ta kusta mil e trezentus kontu”.
Festival di “Badja ku Sol” sa bai leba pa praia di Gamboa na proximu mês 15 artistas, pa atua durante 2 dia.
Na sábadu,dia 11, ta subi palku, Kino Cabral, Charbel, Ferro Gaita, Mitto Kaskas, Blick Tchutchi, i prisensa. E pa primeru bes na cidadi di Praia, ta atua joven musiku Kiddye Bonz.
Na dumingu (12) ta ser vês di Ricky Boy, Djodje, Dynamo, Lejemea, Chachi Carvalho, Zeca di Nha Rinalda ku Zé Mário kumpanhadu pa Meno Pecha e pa fitxa Neuza di Pina ku “Flor di Bila”.
Keli tanbé sa ser un “festival di prémius”.
Promotor di eventu sa Lansa, apartir di gosi, un promoson ku un “ karton consumidor” undi ki pa kada cerveja di marka di empresa ki bebedu, kel alguen ta prinxi kupon e eh pode entra di grasa e é ta sta na sorteiu final. “10 Viagen dupla pa ilhas Canárias, un oferta di Binter e nda 90 eletrodomestiku”,si ki Hernídia Tavares konfirma.
Dj Bifi apresentador di festival e rostu di marka Strela,fla ma kel festival li kré djunta na 2 dia 2 gerason diferente.” Na dia alguém ta bai badja non só musika di jovens, mas tanbé di kês gerason mas bedju”.
Otus di kês rostus di Festival, produtor Augusto Veiga splika nda ki alén di kel ki dja fladu, eventu ta konta ku 5 grupus di dansa e dj’s nacional e di diaspora.
Festival “Badja ku Sol” sa kontisi desdi 2008 e na 6 edison ki dja foi fetu, dja passa pa palku cerka di 100 artistas “100% kriolu”.
Bilheti pa entra ta kusta 200 iskudu.
A Nação


text:
Dois karus sufri um grandi asidenti és sedu di kuarta fera 26 na entrada sidadela, Sidadi Praia. Felizmenti tevi apenas danus material.
Segundu informasons dois viatura xoka ku kumpanheru na entrada entronkamentu djuntu estrada prinsipal ki tá dá asesu pá Sidadela.Um di kês karu stá baba na sentidu kontráriu Sidadela-Palmareju y kelotu stá baba na sentidu di Monti-Palmareju Grandi. Dipôs di xoki, karus bai dá kontra varanda di um kaza. Apezar di sustu ki asidenti kauza kês alguém ki staba na karu nada ka kontisi kues. Karu tinha apenas motoristas.
“A Nação/ DYPK”